Kosovo - epicentar droge u Evropi - Bizlife.rs\nKosovo – epicentar droge u Evropi\n20:36 Ljubljana, 13/12/2011\nDirektor ruske Federalne službe za kontrolu nelegalnog prometa narkotika Viktor Ivanov izjavio je da je Kosovo glavni tranzitni pravac za drogu u Evropi.\n„Zbog poznatih događaja Kosovo je pretvoreno u glavni tranzitni narko-klaster Evrope, u epicentar u kom se, s jedne strane, spajaju dva globalna toka – kokainski preko Afrike, i heroinski preko Turske, a s druge strane, ostvaruje se ciljani transfer u zemlje Evropske unije“, rekao je Ivanov.\nPrema podacima koje je izneo čelnik ruske službe, kroz Kosovo godišnje prođe približno 50 tona heroina, a obim godišnjeg profita od njegovog tranzita dostiže tri milijarde evra, što je dva puta više nego što iznosi celokupan kosovski budžet.\n„To nije slučajno, jer aktivnosti kriminalnih grupa, smeštenih na teritoriji pokrajine Kosovo, ne ograničavaju se na tu teritoriju, već se radi izvlačenja maksimalnog profita njihove operacije šire na teritoriju praktično cele Evrope“, rekao je Ivanov a preneo je Itar-Tas s iz glavnog grada Slovenije.\nRuska državna agencija prenosi podatke specijalnih službi EU, po kojima albanske kriminalne strukture kontrolišu do 70 odsto heroinskog tržišta u Švajcarskoj, Austriji, Nemačkoj i Mađarskoj, a do 20 odsto šverca u Veliku Britaniju i druge države regiona.\nOni su postali dominantna kriminalna snaga, ne samo Mediterana i cele jugoistočne Evrope, već i praktično čitave Evrope, navodi Itar-Tas s, koji je preneo i najnovije procene po kojima se skoro 40 odsto heroina iz Avganistana u zemlje EU prenese upravo preko balkanske teritorije.\nSlovenačka agencija STA prenela je da su predstavnici evropskih zemalja aktivnih u „Grupi Pompidu“ potpisali deklaraciju o saradnji u borbi protiv šverca droge na jugoistoku Evrope, koji je deo tzv. balkanskog puta droge.\nČelnik Grupe Etjen Aper (Apaire) rekao je posle skupa da su zemlje na „balkanskom putu“ izložene uglavnom heroinu i kokainu i da se, iako je Balkan pretežno tranzitni region, određene količine droge tu zadržavaju.\n„Grupa Pompidu“ osnovana je 1971. godine na inicijativu tadašnjeg francuskog predsednika Žorža Pompidua, a 1980. je ušla u strukturu Saveta Evrope.\nU okviru nje evropski ministri, funkcioneri, eksperti i stručnjaci u oblasti borbe protiv nelegalnog širenja narkotika i pomoći zavisnicima, sarađuju i razmenjuju iskustva.\nOd 1991. godine, tehnička pomoć koja se u okviru nje pruža, proširena je i na zemlje Centralne i Istočne Evrope koje nisu njene članica, a na skupove se pozivaju i predstavnici SAD i Kanade.\nTrenutno su njene članice 36 zemalja.


ODRŽANA 28. SEDNICA OPŠTINSKOG VEĐA OPŠTINE APATIN - Radio Dunav\nPo drugoj tački dnevnog reda načelnik opštinske uprave Nedeljko Vučenović je članove opštinskog veća upoznao sa predlogom Odluke o dodeli nagrade „ 24 oktobar“ u smislu da su predloženi kandidati za ovu godinu sledeći: iz oblasti privrede „ Melisa farm“ iz Apatina, iz oblasti sporta pok. Goran Nesvanulica iz Prigrevice, iz oblasti kulturno umetničkog rada KUD „ Mažoret“ iz Sonte, kao i iz oblasti humanitarnog rada Ernest Jeger. Izvestilac je predstavio svakog od predloženih kandidata ponaosob,kao i razloge zbog kojih su predloženi, a Veće je usvojilo predloge.\nSiniša Jovanović rukovodilac odeljenja za urbanizam i imovinsko-pravne poslove koji je članove Veća upoznao sa konkretnim izmenama, a reč je zahtevu za donošenje rešenja za pokretanje postupka otuđenja nepokretnosti u Javnoj svojini opštine Apatin. Zahtev su uputile zainteresovane stranke, „Lidl“ Srbija i Barjakterević Violeta, a u samim zahtevima stranke su obrazložile razloge zbog kojih su podnele zahteve.\nNačelnik opštinske uprave Nedeljko Vučenović govorio je o petim izmenama i dopunama Pravilnika o unutrašnjem uređenju i sistematizaciji radnih mesta Opštinske uprave opštine Apatin i Pravobranilaštva opštine Apatin. Naime, sprovovođenjem Odluke o maksimalnom broju zaposlenih i u smislu racionalizacije, mora se uskladiti i Pravilnik o unutrašnjem uređenju i sistematizaciji radnih mesta, pa su u skladu sa tim načinjene izmene.\nTagged ODRŽANA 28. SEDNICA OPŠTINSKOG VEĐA OPŠTINE APATIN


Umičević: Iz Federacije predlažu proširenje Premijer lige, ali od toga neće biti ništa – Sport Centar Umičević: Iz Federacije predlažu proširenje Premijer lige, ali od toga neće biti ništa – Sport Centar\nUpravni odbor Rukometnog saveza RS u potpunosti je podržao odluku Srđana Jovića, komesara za takmičenje Premijer lige BiH za rukometaše koji je objavio završetak sezone.\nNjegovom prvostepenom odlukom plasman na tabeli verifikovan je stanjem koje je zatečeno do prekida takmičenja prouzrokovanom pandemijom korona virusa.\nPo tome je RK Borac šampion, a uz Banjalučane evropsku vizu su osigurali Gračanica i visočka Bosna, dok Premijer ligu trebaju napustiti Goražde, Iskra i Drina.\n“Komesar je svoj dio posla obavio po propozicijama i zato smo mu dali punu podršku. Ko bude nezadovoljan ima pravo žalbe UO RS BIH”, rekao je Marinko Umičević, predsjednik Rukometnog saveza Republike Srpske na sjednici održanoj jučer u Doboju.\nČlanovi Upravnog odbora Rukometnog saveza RS jednoglasno su izglasali i prijedlog članova Upravnog odbora Rukometnog saveza BiH iz manjeg entiteta, koji je identičan odluci komesara Jovića.\n“Drago mi je da smo bili i ovog puta složni kao što smo jedinstveni kada nastupamo na nivou BiH. Iz Federacije BiH predlažu proširenje lige na 20 klubova te razigravanje, ali od toga neće biti ništa”, kategoričan je Umičević.\nNa sjednici je odlučeno da se prekida i omladinska liga, jer nema uslova za nastavak takmičenja. Članovi Upravnog odbora danas su jednoglasno izglasali da Rukometni savez regije Banja Luka bude primljen u RS Republike Srpske.\n“Želim da se zahvalim na podršci, a obećavam da će naš rad uskoro dati adekvatne rezultate”, poručio je Darko Savić, predsjednik Rukometnog saveza regije Banja Luka.\nmarinko umicevicrukometni savez bihrukometni savez rs


FoNet | 21. apr 2017.\nČečen je, na debati „Demokratija u doba digitalne revolucije“, u organizaciji Centra za demokratiju u Beogradu, izjavio da tradicionalni i altnernativni mediji na različit način zadovoljavaju potrebe građana za informisanjem.\nČečen smatra da u Srbiji postoji mnogo odličnih novinara, ali da nemaju svi priliku da rade kako treba.\nTi novinari se ne vide, jer nemaju prostor u klasičnim medijima u Srbiji, u kojoj 50 odsto ljudi nema kapacitet da ponovi sadržinu pročitanog pasusa. Televizije sa nacionalnim frekvencijom diktiraju neopisivo mnogo važnih stvari u Srbiji, poput principa ponašanja, postojanja i razvoja našeg društva, zaključio je Čečen.\nBranko Čečen CINS Internet Istraživačko novinarstvo\n← Vučićeva dvostruka inkarnacija\n„Kao da smo osvojili Ligu šampiona u sudijskoj nadoknadi“ →


Jeftini letovi sa Solomonskih otoka za Somaliju - Avionske karte Solomonski otoci Somalija - eSky.ba\nLetovi sa Solomonskih otoka za Somaliju\nPretražite letove sa Solomonskih otoka za Somaliju\nProvjerite najbolje ponude letova sa Solomonskih otoka za Somaliju\n✔ Postoje li posebne ponude za letove sa Solomonskih otoka za Somaliju na eSky.ba?\n✔ Mogu li se pobrinuti za osiguranje prilikom rezervacije leta sa Solomonskih otoka za Somaliju?\n✔ Ako rezerviram let sa Solomonskih otoka za Somaliju, mogu li rezervirati ujedno i smještaj?\n✔ Koje avio-kompanije nude letove sa Solomonskih otoka za Somaliju?\nBudite sigurni, da na eSky.ba ponuda letova sa Solomonskih otoka za Somaliju uključuje ne samo niskotarifne avio-kompanije, već i one koje su specijalizirane za visoki standard.


Fondacija CURE - Zagovarački treninzi „Sve jednake - Sve vidljive“ u Bugojnu i Palama\nZagovarački treninzi „Sve jednake - Sve vidljive“ u Bugojnu i Palama\nFondacija CURE je u periodu od 24.-27.05.2018. godine organizovala zagovaračke treninge u Bugojnu i na Palama. Treninzi su dio strateškog programa „Sve jednake - Sve vidljive“ koji od prošle godine realizuje Fondacija CURE.\nU toku aktivnog rada učesnice su savladale tehnike kreiranja zagovaračkih akcija u svojoj lokalnoj zajednici, kao i izradu SWOT analize. Omogućeno im je da se upoznaju s PitchWise festivalom ženske umjetnosti i aktivizma koji Fondacija CURE svake godine organizuje i sve učesnice su pozvane da nam se pridruže na festivalu i ove godine.\nMapirale smo i sve potencijalne saveznike i saveznice u procesima zagovaranja i lobiranja. Istakle su da je za njih ova edukacija važna za daljnje procese rada u svim društvenim aspektima rješavanja problema s kojima se svakodnevno nose.\nTreningu su prisustvovale predstavnice iz ženskih organizacija “Burma” i Udruženje “Donna” Bugojno, kao i predstavnice “Jake žene” Pale i Udruženje žena “Viktorija” Pale. Trening je također okupio predstavnice neformalne grupe žena “Bugojanke“ koja je oformljena prošle godine kroz radionicu „Sve jednake - Sve vidljive“ koju je realizovala Fondacija CURE.\nTrening je popraćen i medijski kroz emitovanje u programu Informator RTV-a Bugojno.\nUčesnice su istakle da je ovo za njih bilo prvi susret s aspektima zagovaračkih strategija i da će im znanje koje su stekle tokom treninga koristiti u daljnjim procesima planiranja i zagovaranja za poboljšanje položaja žena i djevojčica u bh.društvu.


Čačak centar preduzetništva za celu zemlju - Ozonpress :: internet portal\nTag: Čačak, Predrag Petrović, preduzetništvo\nOd 8. januara počeo je da se primenjuje novi Zakon o komorama i komorskom sistemu koji je urađen po austrijskom modelu. Generalni sekretar Privredne komore Srbije Predrag Petrović rekao je da će svaka regionalna komora imati parlament privrede koji će činiti isključivo privbrednici i koji će donositi odluke i delegirati svoje predstavnike u Skupštinu Privredne komore Srbije koja će zatim birati predsednika i članove Upravnog odbora.\n-Formirano je jedno pravno lice PKS. Drugim privrednim komorama je ostavljena mogućnost da do seprembra meseca odluče da li će biti samostalna pravna lica ili će ući u komorski sistem Srbije. Komora Srbije nema svoje organe i tela nego će svi parlamenti privrede na regionu i sa cele teritorije Srbije na najdemokratskiji način birati svoje predstavnike koje će delegirati i koji će zastupati njihove interese u Skupštini i Upravnom odboru PKS. Na taj način odvojili smo politiku od privrede, rekao je Petrović, dodavši da je novom organizacijom komorskog sistema predviđena obaveza svih državnih organa da pre donošenja zakona i uredbi o privredi zatraži mišljenje Komore.\nKako je najavio Petrović, javna ovlašćenja koja ima PKS biće spuštena na sve regionalne privredne komore tako da privrednici ubuduće neće morati da idu u Beograd za overu papira.\nBudućom organizacijom komore, koja bi trebalo da zaživi za nekoliko meseci, Čačak će postati centar za preduzetništvo, dok će Novi Sad biti sedište za poljoprivredu a Kragujevac centar za metalsku industriju.\n-Čačanski privrednik Milun Todorović je učestvovao u reforni Privredne komore u Srbiji i dao je jednu dragocenu ideju koju ćemo u narednih par meseci, nadam se, uspeti da realizujemo. Budućom organizacijom komore predviđeno je da nadležnosti iz raznih oblasti industrije budu prebačene na neki od regiona, pa će tako centar poljoprivrede biti smešten u Novom Sadu, metalske industrije u Kragujevcu a centar preduzetništva za celu teritoriju Srbije biće u Čačku. Čačak je grad koji je bio centar preduzetništva još u staroj Jugoslaviji. Budućnost Srbije su mala i srednja preduzeća, bitka sa ovakvim gigantima kao što su Kina i Brazil je nemoguća, ocenio je Petrović.\nGeneralni sekretar PKS-a najavio je da će se nastaviti sa promocijom privrede u inostranstvu, a akcenat budućeg razvoja biće ekonomska diplomatija i otvaranje kancelarija PKS, u saradnji sa ministarstvom inostranih poslova, u zemljama gde za tim postoji potreba. Petrović je naveo da se i to radi po austrijskom modelu rekavši da je razvojem ekonomske diplomatije Austrija za dve trećine povećala izvoz roba i usluga.\n-Austrijska privredna komora je glavni krivac za ekonomski bum Austrije. Austrija je pre par decenija bila apsoulutno uvozna zemlja dok je danas to izvozna privreda sa stalnim privrednim rastom, pa smo odlučili da primenimo taj model, rekao je Predrag Petrović, koji je najavio razvoj velikog broja servisa za potrebe privrede.\nPo austrijskom modelu, ali i iskustvima Nemačke, razvijaće se i sistem dualnog obrazovanja kako bi se školovao kadar potreban privredi. PKS će to činiti kroz osnivanje eduaktivnih centara, najavio je generalni sekretar Privredne komore Srbije Predrag Petrović na TV Telemark.\nAca Pesic 07/04/2016 u 12:42 Odgovorite\nMilić Popović 07/04/2016 u 19:02 Odgovorite\nSramota je dokle ide licemerje ljudi koji kreiraju privredni i politički život u Srbiji.\nNovi zakon o komorskom sistemu Srbije nema ničeg zajedničkog sa komorskim sistemom Austrije.\nU austrijskom komorskom sistemu svi privredni subjekti,uključujući i firme fizičkih lica (preduzetnici) su direktni članovi komore,a u PKS preduzetnici su posredni članovi preko Opštih udruženja preduzetnika u kojima članstvo nije obavezno. Prevedeno na običan jezik, preduzetnici su prepuštenisami sebi da se po sopstvenoj volji samoorganizuju,a potom da se kao udruženje registruju u PKS.\nPK Austrije čine : Regionalne komore, koje se sastoje od:Stručnih udruženja i regionalne komore, a Sveznu komoru čine: savezi stručnih udruženja i savezna komora. Sva ova tela su samostalna u svom radu u okviru zakonskih ovlašćenja i sva ulaze u telo javnog prava, što znači da bilo koja institucija, kada donosi neku odluku koja utiče na uslove poslovanja privrednika, obavezna je da konsultuje odgovarujuće telo komore.\nKod nas Samo PKS ulazi u telo javnog prava. Ostali delovi komore mogu samo da da daju svoja mišljenja najvišem rukovodstvu preko izabranih pretstavnika regionalnih “parlamenata“.\nTemelje austrijske komore čine strućna udruženja, a kod PKS su granska udruženja koja koja formiraju najviši organi PKS.\nIzborne procedure za organe upravljanja, kao kod stručnih udruženja tako i za regionalnu i saveznu komoru,precizno su propisane zakonom, dok kod PKS to nije slučaj.Sve je ostavljeno na volju rukovodstvu PKS.Verovatno će biti primenjena dosadašnja praksa da se izbori za organe upravljannja vrše u užem krugu odabranih koji si nazivani “Zborom“.\nKako G-dina Petrović može da tvrdi da su odvojili politiku od privrede, kada po Statutu PKS Pretsednik Komore treba da bude ugledni privrednik, a sadašnnji Pretsednik nije bio privrednik ali je zato odabran i “preporučen“ od Vlade Srbije\n.Mnogo je bliže istini da je sadašnji Zakon uveo politiku u Komoru, a da su privrednici, bar oni koji pripadaju realnoj ekonomiji iz nje istisnuti.\nPosten gradjanin 10/04/2016 u 19:14 Odgovorite\nPA ZAR NEVIDITE DA NAS JOSI ZAJEBAVAJU JER SMO MARVA AKO NAM REBA


Brisel će pomoći ali BiH mora ispuniti obaveze\nBosni i Hercegovini potrebna je državna vlada i to je osnovni prioritet, poručili su zvaničnici EU parlamentarcima iz BiH tokom njihove dvodnevne posjete Briselu, u okviru inicijative Ureda specijalnog predstavnika EU pod nazivom “Parlament za Evropu”. Evropska unija želi Bosnu i Hercegovinu kao partnera, ali zemlja mora imati funkcionalnu vladu kako bi riješila pitanje odavno zakašnjelih reformi, uključujući i izuzetno tešku ekonomsku situaciju.\nČlanovi parlamenata iz BiH su zatražili kontinuiranu podršku institucija EU. Predsjedavajući Delegacije Evropskog parlamenta za Jugoistočnu Evropu Eduard Kukan dao im je uvjeravanja da će dobiti podršku. “Brisel vas neće napustiti, mi u Evropskoj uniji ćemo pronaći najbolji način da adekvatno pomognemo BiH. Mi možemo savjetovati, pomoći, ali vi morate povesti zemlju naprijed,” izjavio je Kukan.\nBosna i Hercegovina može očekivati posvećenog i pouzdanog partnera u EU, ali bh. političari moraju odmah početi provoditi reforme koje su neophodne kako bi se zemlja vratila na put integracija u Evropu. “Mi želimo da vidimo BiH u Evropskoj uniji, i sa ove pozicije jasno vidim vašu zastavu i ime vaše zemlje na stolu ovdje u Briselu, ali je vaša stolica prazna. Vi morate uraditi što je neophodno kako bi popunili ovo mjesto, i mi ćemo učiniti sve što je u našoj moći kako bi vam pomogli,” rekao je potpredsjednik Evropskog parlamenta, zadužen za odnose sa različitim nacionalnim parlamentima, Miguel Angel Martínez Martínez.\nČlanovi Evropskog parlamenta vjeruju da će napredak zavisiti od sposobnosti svih političara u BiH da pokažu vodstvo i spremnost na kompromis. Bosanskohercegovački političari se slažu da je budućnost njihove zemlje u EU i da je neophodno poboljšati životni standard građana kojima oni služe. “Napredak ćete ostvariti ako postoji snažna volja za saradnju,” rekao je član Evropskog parlamenta Michael Gahler parlamentarcima iz BiH.\n“Parlament za Evropu” je inicijativa Ureda specijalnog predstavnika EU koja okuplja parlamentarce iz BiH i njihove partnere iz zemalja članica EU kako bi razgovarali o pitanjima integracije u EU.


Celokupna nastava na bosanskom jeziku od 1. septembra u školi u Brodarevu - PPmedia\nPosted on\t22 априла, 2018 9:02 am by adminpp033\nU prostorijama OŠ „Svetozar Marković“, u Brodarevu održana je tribina na temu „Nastava na bosanskom jeziku za učenike prvog razreda“. Organizator tribine bilo je Bošnjačko nacionalno vijeće u saradnji sa članovima Bošnjačkog prosvetnog saveta.\nNa zadovoljstvo organizatora i svih prisutnih tribini se odazvao i prof.dr. Sead Šemsović, šef katedre za bosanski jezik na Filozofskom fakultetu u Sarajevu i profesor na Državnom univerzitetu u Novom Pazaru. Šemsović je u dijalogu sa roditeljima govorio o programu celokupne nastave na bosanskom jeziku, o potpunoj skladnosti ovog programa sa zakonom obrazovanja Srbije, kao i da je proces izrade udžbenika zaokružen i da postoji sva potrebna literatura za nesmetanu realizaciju nastave. Tokom tribine Šemsović je, zajedno sa upravom škole, bio otvoren za sva pitanja roditelja gde su razrešene mnoge nedoumice u vezi sa ovom temom.\nProfesor Šemsović je nekoliko puta naglasio da učenici koji pohađaju nastavu na svom maternjem jeziku neće imati nikakvih smetnji pri upisu bilo koje srednje škole, iako se ta propaganda uporno vodi, gde se roditeljima plasiraju dezinformacije u cilju sabotiranja procesa implementacije nastave na bosanskom jeziku.\nDetalj sa tribine održane u Brodarevu\nNemali broj roditelja je pokazao odlučnost i želju da njihova deca od 1. septembra ove godine pohađaju celokupnu nastavu na bosanskom jeziku i tako ostvare svoje pravo na obrazovanje na svom maternjem jeziku, a u skladu sa svim zakonima o obrazovanju u Republici Srbiji.\nAko je suditi prema utiscima i komentarima roditelja koji su usledili nakon ove tribine, OŠ „Svetozar Marković“ će biti prva škola u opštini Prijepolje koja će od naredne školske godine realizovati kompletnu nastavu na bosanskom jeziku.\nОзнаке: BNV, OŠ Svetozar Marković Brodarevo, vesti Brodarevo\nOne thought on “Celokupna nastava na bosanskom jeziku od 1. septembra u školi u Brodarevu”\n22 априла, 2018 at 9:04 pm says:\nA ko ce ih uciti ,iskljucivo bosnjaci jel.A sta ce biti u starijim razredima jel isto samo bosnjaci da ih uce ili mogu i Srbi.Nista mi nije jasno.


Slavković: Nije ispoštovan rok za izgradnju kompleksa Novi Niš\nZamenik gradonačelnika Niša Ljubivoje Slavković izjavio je danas da ugovor, kojim se američka kompanija „Clean earth capital Srbija“ obavezala da izgradi kompleks „Novi Niš“ nije ispoštovan u dve ključne stvari – u roku i u obezbedjivanju bankarske garancije.\nKompleks je trebalo da bude izgradjen na zemljištu nekadašnje kasarne „Bubanjski heroji“.\n„Ugovorom je predvidjeno da grad Niš aprila ove godine preda Vojsci Srbije na ime dobijenog zemljišta kasarne 21.000 kvadrata stambenog prostora. U toku su pregovori grada, Ministarstva odbrane i investitora da se rok produži na još tri ili četiri godine, koliko investitor traži“, izjavio je Slavković.\nOn je, na konferenciji za novinare rekao da u gradskoj administraciji ne postoji garancija investitora u formi obrasca koji zakon propisuje.\nPrema njegovim rečima, u administraciji postoji obaveštenje Narodne banke da je kod Rajfajzen banke u Beogradu položena garancija od 10 miliona evra.\n„Kada sam zvao Rajfajzen banku oni su mi prilično ružno odgovorili „zar zaista mislite da će neko da ostavi u banci četiri godine 10 miliona evra?“, kazao je Slavković.\nNa pitanje novinara Bete kada će početi izgradnja „Novog Niša“ direktor firme „Novi Niš nekretnine“ Goran Mraović je rekao „da ne mogu da grade bez gradjevinske dozvole“.\n„U ponedeljak smo Upravi za planiranje i izgradnju grada Niša podneli sva potrebna dokumenta za izdavanje lokacijskih uslova. Uprava ima rok od 15 dana za izdavanje lokacijskih uslova i još pet dana za izdavanje gradjevinske dozvole“, kazao je Mraović.\nNačelnik gradske Uprave za paniranje i izgradnju Rodoljub Mihajlović potvrdio je da je kompanija „Clin ert kapital Srbija“ ove nedelje podnela zahtev za izdavanje lokacijskih uslova, što je preduslov za dobijanje gradjevinske dozvole.\n„Zahtev će biti odobren ukoliko je u skladu sa urbanističkim projektom koji su podneli pre otprilike dve godine. Ukoliko postoji odstupanje imaće dodatni rok da ga usklade“, podvukao je Mihalović.


Je li pristupanje BiH “mini Šengenu” korisno ili štetno? | Tuzlanski.ba\nUčešćem u “mini Šengenu” Bosna i Hercegovina dobila bi veliku šansu za priliv stranih investicija, smatraju ekonomisti.\nU zemlje koje bi bile obuhvaćene sporazumom putovalo bi se samo sa ličnom kartom, bilo bi omogućeno izdavanje zajedničkih radnih dozvola, a diplome bi automatski bile priznata, dok roba na granicama ne bi čekala danima – ako odigramo mudro, mogli bismo itekako da imamo koristi, tvrde stručnjaci.\n“Za Bosnu i Hercegovinu liberalizacija unutar cjelokupnog projekta vrlo je važna zato što Bosna i Hercegovina nema nikakvih stranih investicija već godinama. Dobija se jedna mogućnost da strani investitori dođu i da se na taj način faktički zadrže naši kadrovi i da ostanu u zemlji”, istakao je Draško Aćimović, ekonomski analitičar.\nŠefik Džaferović, predsjedatelj Predsjedništva BiH je 17. septembra 2020. godine istakao:\n“Da se napravi precizna analiza šta to znači za Bosnu i Hercegovinu i koje su štete i koristi, koje su eventualne opasnosti i ta analiza će biti dostavljena ovdje, Predsjedništvu Bosne i Hercegovine u roku od 30 dana”, rekao je Džaferović.\n“Ovaj projekat može biti jako interesantan i dobar za Bosnu i Hercegovinu ako se pristupi korektno na tom tržištu, jer svaka privreda traži što veći geografski prostor. I to je ujedno priprema za jedan širi geografski prostor kao što je Evropska unija”, objasnio je Željko Šain, profesor na Ekonomskom fakultetu UNSA.\n“Budućnost cijelog regiona je u Evropskoj uniji. Dijelimo zajedničku istoriju, dijelimo zajedničku sudbinu. Zapadni Balkan je dio Evrope”, istakla je Ursula Fon der Leyen, predsjednica Evropskog povjerenstva.\nDa bi zemlje koje će biti dio “malog Šengena” efikasno ekonomski sarađivale, jasno je da će morati da riješe brojna otvorena politička pitanja. Uzevši u obzir trusno područje Zapadnog Balkana, posla će, sasvim sigurno, biti “preko glave”. (BHRT)\nKljučne riječi: bih, izdvojeno, mali Schengen, region


Avio karte - saveti za kupovinu avio karata - Dobre stvari\nAvio karte – saveti za kupovinu avio karata\nHome » Avio karte – saveti za kupovinu avio karata\nKupovina avio karata često može da predstavlja veoma zamarajuću aktivnost, koja uključuje stalnu jurnjavu za jeftinim letovima, kupovinu karte u poslednjem trenutku usled promene poslovne agende ili nedostatak informacija od strane avio kompanije, koje otežavaju kupovinu karata.\nBilo da je u pitanju specijalizovan sajt i kupovina avio karte preko Poleti.rs sajta ili kupovina karte preko neke od turističkih agencija koje uključuje to u svoje ponude aranžmana, važno je da proces kupovine avio karata oduzme što manje vremena i bude što efikasniji, ali i povoljniji. U nastavku teksta predstavljamo nekoliko saveta za kupovinu avio karata.\n#1 Rezervišite avio karte na vreme\nDatum poletanja, vreme boravka na željenoj destinaciji i budžet predviđen za kupovinu avio karte su faktori koji u velikoj meri utiču na izbor avio kompanije i kupovinu same karte. Ipak, sve to je potrebno znati i isplanirati na vreme. Ukoliko rezervišete svoju avio kartu na vreme, možete da izbegnete neprijatnosti koje se javljaju usled veće potražnje uoči leta.\nKupovina avio karte treba da se obavi čim ste sigurni u datume putovanja, jer je verovatnoća da dobijete povoljne cene avio karata u poslednjem trenutku manja i takav rizik ne treba uvek preuzeti. Neke avio kompanije ili agencije za prodaju karata nude i mogućnost korekcije datuma polaska, ukoliko nešto iskrsne, pa je ovo dobro znati ukoliko karte rezervišete na vreme.\n#2 Potražite jeftine avio karte i iskoristite popuste\nPrilikom kupovine avio karata posebnu pažnju treba posvetiti ceni avio karata. Brojne avio kompanije, a posebno one sa epitetom low cost, kao i specijalizovani sajtovi nude povlastice, a na vama je da te benefite iskoristite na najbolji mogući način. Ključ je u istraživanju i stalnoj pretrazi sajtova turističkih agencija ili drugih specijalizovanih sajtova koji se bave prodajom avio karata.\nBilo da je u pitanju sajt koji nagrađuje svoje redovne putnike brojnim popustima, turistička agencija koja nudi povoljne avio karte ka određenoj evropskoj ili svetskoj destinaciji u sklopu svojih aranžmana ili ste, pak, naleteli na plaćeni oglas na Internetu koji nudi karte po super ceni, obavezno potražite jeftine avio karte i iskoristite brojne popuste.\n#3 Kupujte karte kod pouzdanih agencija ili sajtova\nKupovina avio karata se ne odnosi samo na proces transakcije, već i na odabir odgovarajuće avio kompanije, njihovu pouzdanost i kvalitet samog leta. Brojni specijalizovani sajtovi i turističke agencije su izgradile svoju reputaciju kada je u pitanju kupovina avio karata, pa je jedan od saveta da avio karte kupujete baš kod takvih pružaoca usluga.\nAko niste sigurni da li je neka agencija pouzdana, raspitajte se kod ljudi koju su već leteli sa tim prevoznikom, jer je pouzdana avio kompanija veoma bitan faktor prilikom kupovine karata, ali i čitavog iskustva leta avionom.\n#4 Obratite pažnju na detalje prilikom kupovine karte\nKupovina karte u turističkoj agenciji se dodatno naplaćuje, zbog provizije koja se uzima za pružanje usluge, ali je ovo efikasan i, najčešće pouzdan način kupovine karte. Ukoliko, pak, sami pretražujete Internet u nameri da kupite avio kartu za željenu destinaciju, potrebno je da obrazite pažnju na detalje prilikom kupovine.\nSajtovi i agencije mogu da imaju određene klauzule, uslove koji zahtevaju dodatno plaćanje ili neke “skrivene” odredbe prilikom sklapanja dogovora, zbog kojih cena raste. Baš iz svih tih razloga je od velikog značaja da pažljivo birate prevoznika i posrednika, ali i da pažljivo pročitate odredbe i sve ono što piše u ugovoru/dogovoru ili na karti.\nPored detalja u vezi same karte, postoje i dodatni troškovi koje možete redukovati, a u to spada parking na aerodromu, troškovi prtljaga ili takse koje naknadno plaćate. S obzirom na to avio karte mogu da budu i najskuplji deo vašeg putovanja, pravilan proces kupovine dobro planiranje i pretraga brojnih ponuda mogu da smanje troškove koje sa sobom nosi kupovina avio karte.\nPrevPrethodna Tri najneobičnije marketinške kampanje koje su imale sjajan rezultat\nSledeća7 odlika visoko kreativnih ljudiSledeći


Zlatibor dočekuje Radnički – Vila As\nAko je po zvaničnom sajtu Prve lige Srbije lider je ekipa Kabela, a ako je po dnevnim novinama lider je ekipa Zlatibora, ali mnogo je čuda i zanimljivih stvari u domaćem fudbalu. Zemun je u prošlom kolu zaustavio pobednički niz Zlatibora nagostovanjima ali su izabranici Predraga Ristanovića nastavili niz nepobedivosti tako da su u poslednjih osam susreta zabeležili šest pobeda i dve nerešene igre.\nDanas na Švajcariju stiže ekipa Radničkog iz Pirota i novom pobedom domaćin želi da zadrži prednost u odnosu na najbliže pratioce. O aktuelnom trenutku u FK Zlatibor govorio nam je predsednik kluba, Veljko Radulović.\n“Pre svega želim da istaknem da ekipa Zemuna igra mnogo bolje nego što im je pozicija na tabeli i da je nama to bila jedna lošija igra ali da smo mogli i da dobijemo tu utakmicu. Što se tiče današnjeg susreta moram da kažem da nas pozicija na tabeli obavezuje da u svakom meču i kod kuće i na strani idemo na pobedu. Dolazi nam u goste dosta dobra ekipa iz Pirota koja igra veoma lep i dopadljiv fudbal, ali mi se na Zlatiboru pitamo i pobeda nad Radničkim bi nas dovela na prag da budemo jesenji visok prvaci, i da se na kraju prvog dela prvenstva plasiramo među prve dve ekipe koje će se na kraju lige plasirati u Super ligu. Posebno sam zadovoljan jer ekipa pokazuje da je najspremnija u ligi jer mnogo golova postižemo u posednjoj fazi meča i držimo visok ritam kojim lomimo rivale.“\nU prvom delu sezone u Pirotu je bilo nerešeno, a gosti se nalaze na sdmom mestu tabele sa 27 bodova, šest manje od današnjeg domaćina. Sem Anđelkovića koji je povređen svi igrači biće na raspolaganju stručnom štabu a vremenske prilike na srpskoj planinskoj lepotici i dalje nisu protiv fudbala.


Izvor: SrbijaDanas.com, 09.Nov.2018, 17:53\nNe mogu više da kontrolišu emocije.\nOdnos učesnika sedme sezone rijalitija "Parovi" Dine Galorini i Bakija B3 ne prestaje da intrigira javnost, jer su simpatije među njima više nego očigledne, iako oboje negiraju da su se emocije izrodile iz sasvim bezazlenog druženja.\nU toku jučerašnjeg dana došlo je nove svađe između ovo dvoje takmičara, kada je Baki posavetovao Galorinijevu da bi trebalo da promeni svoje ponašanje tokom boravka u rijalitiju. >> Pročitaj celu vest na sajtu SrbijaDanas.com <<\nPotom je Baki pozvao Dinu u "Tajnu sobu", a onda ih je zaključao.\nTakmičarka je u prvom trenutku bila zbunjena, a onda joj se dopalo Bakijevo suptilno udvaranje.\nGalorinijeva se u jednom momentu rasplakala, a onda je Andrija pokušao da joj objasni kako je svestan da je njegovo ponašanje prema njoj u poslednje vreme drugačije, a da je razlog njihovih čestih sukoba, zapravo to što Baki gaji posebne emocije pre Dini.


- Saopštenje komesara juniorske lige je nekompetentno i neusaglašeno sa zakonom o upravnom postupku, pa kao takvo za nas ne postoji. Mi ne priznajemo da je juniorski prvak Partizan, jer je Tomašević odlučio pobednika nasilnim putem. Zvezda će posle pravne analize i odluke Predsedništva verovatno podneti krivične prijave protiv Tomaševića, komesara lige za mlađe kategorije Aleksandra Rašinca i ostalih učesnika u pravljenju grubog falsifikata i iznošenja neistina - kažu u klubu.\nUz to, Zvezda će verovatno povući svoje igrače i trenere iz svih reprezentativnih selekcija.\n- Savez ne poštuje Crvenu zvezdu, to se vidi iz ovih odluka, ali na narednom sastanku predsedništva tražićemo da se prispitaju naši odnosi sa KSS. Partizan u Kući košarke drži sve pod svojom kontrolom i preko potpredsednika za takmičenje, Tomaševića, rade šta hoće. Zbog toga će Zvezda preispitati svoje odnose sa KSS u smislu daljeg učešća naših igrača i trenera u reprezentativnim selekcijama - najavljuju na Malom Kalemegdanu.


Ručno rađeni nameštaj od recikliranog drveta - Moj Enterijer – Kupatila, Nameštaj, Kuhinje, Garniture...\nLondonski dizajner Robert Brejn promenio je svoje razmišljanje prošle godine i odustao od kreiranja enterijera po meri za luksuzne londonske rezidencije, kako bi osnovao svoju kompaniju koja se bavi proizvodnjom nameštaja, RHMB. Brejn je svoje detinjstvo proveo penjući se po drveću u istočnom Londonu, zbog čega, kako i sam kaže, na sasvim drugačiji način ceni taj grad i sve ono što on nosi sa sobom.\nŽeleći da dublje istraži povezanost proizvoda i lokacije na kojoj je proizveden, on je prestao da koristi uvozno drvo i odlučio se da na ulicama grada pronađe drveće koje je samo palo. Sada, ovaj Londonac nam predstavlja kolekciju ručno rađenog nameštaja, koji dolazi sa pričom iza sebe, jer dizajner obeležava ulicu ili park u kom je drvo nekada bujalo.\nTrenutno, ova kolekcija sadrži komodu, stočić za kafu i klub sto, pri čemu svaki komad poseduje svu strukturalnu lepotu drveta. Brejn je iskoristio prirodne materijale sa drvetom koje je abonizovano, zarad kreiranja fenomenalnog kontrasta, koji je dodatno akcentovan mesinganim detaljima.\nreciklirano drvo |


Tanjug 3. avgusta 2021. 23:23\nNJUJORK – Predsednik SAD Džozef Bajden, predsedavajuća Predstavničkog doma američkog Kongresa Nensi Pelosi i brojni članovi Kuomove Demokratske stranke pozvali su guvernera države Njujork da podnese ostavku.\n„Mislim da bi on trebalo da podnese ostavku“, poručio je predsednik SAD.\n„Nijedan izabrani zvaničnik nije iznad zakona. Žitelji Njujorka zaslužuju bolje u kancelariji guvernera. Verujemo i dalje da bi guverner trebalo da podnese ostavku“, poručili su Šamer i Gilibrand u zajedničkom saopštenju.\nU snimljenom odgovoru na nalaže istražnog tima državnog tužilaštva Njujorka Kuomo je uzvratio da se „činjenice mnogo razlikuju od onoga što je prikazano“, kao i da „nikada nikoga nije neprikladno dodirnuo ili učinio neprimeren seksualni gest“.


Ambasador Palestine poručio da politička rivalstva ostanu u okviru vladavine prava - CdM\nAmbasador Palestine poručio da politička rivalstva ostanu u okviru vladavine prava\nNadam se da će politička rivalstva u Crnoj Gori ostati u okviru vladavine prava i međusobnog poštovanja svih aktera, kazao je ambasador Palestine u Podgorici, Rabi Alhantouli.\nOn je istakao da je, otkad je došao u Crnu Goru, svjedok „zanimljivog političkog života“.\nAlhantouli je kazao da je u Crnu Goru stigao nekoliko dana prije izbora prošle godine i da je prisustvovao izbornom procesu i njegovim posljedicama.\n„Naravno, razvoj situacije i dalje traje, od članstva u NATO-u, do procesa EU integracija i regionalnih interakcija. Ono čemu se nadamo je da će politička rivalstva ostati u okviru vladavine prava i međusobnog poštovanja svih aktera“, rekao je Alhantouli za Pobjedu.\nOtvaranje Ambasade Palestine u Podgorici prije godinu, prema njegovim riječima, imao je cilj da unaprijedi već postojeće prijateljske odnose zemalja i naroda, kao i da razvije bilateralne odnose na svim nivoima.\nAlhantouli je rekao da je Crna Gora dio velike većine zemalja, uključujući i većinu članica Evropske unije, koje su zauzele principijelan stav zasnovan na međunarodnim zakonima i rezolucijama UN-a koje se bave pravima palestinskog naroda, uključujući i prava na slobodu, mir i život u nezavisnoj i suverenoj Palestini.\n„Čineći ovo, Crna Gora pomaže dostizanju pravednog i trajnog mira zasnovanog na međunarodnim uslovima o dvodržavnom rješenju“, naglasio je on.\nTagoviambasador Palestina politička rivalstva


Ovaj članak je o usluzi OneDrive na računarima koji rade pod operativnim sistemom Windows 10.\nAko koristite drugu verziju operativnog sistema, pročitajte članak Pomoć za OneDrive.\nIako uvek možete da odaberete gde ćete čuvati datoteke koje napravite, postavke računara obuhvataju podrazumevanu lokaciju za čuvanje datoteka. U novim instalacijama operativnog sistema Windows 10 za mnoge korisnike koji ispunjavaju uslove, datoteke se podrazumevano čuvaju u usluzi OneDrive, a ne na računaru. To znači da tim datotekama možete da pristupate sa bilo kog uređaja koji može da se poveže sa internetom i one su zaštićene u slučaju da se računar ikada ošteti.\nNapomena : Podrazumevane postavke za čuvanje možete da promenite bilo kada. Ako to niste uradili tokom instaliranja operativnog sistema Windows 10, dobićete priliku da postavite OneDrive kao podrazumevanu lokaciju za čuvanje tokom postavljanja operativnog sistema Windows. Ako ste već postavili Windows 10, pročitajte u nastavku kako da promenite tu postavku, ako želite.\nBez obzira na to da li ih podrazumevano čuvate na računaru ili u usluzi OneDrive, sve datoteke su vam dostupne na računaru. Aplikacija OneDrive, koja je ugrađena u Windows 10, sinhronizuje datoteke između usluge OneDrive i računara, tako da su dostupne čak i kada računar nije povezan sa internetom.\nKoristite postavke aplikacije OneDrive da biste promenili gde se datoteke podrazumevano čuvaju.\nNa sistemskoj traci poslova na dnu Windows ekrana, kliknite desnim tasterom miša na ikonu OneDrive i izaberite stavku Postavke. Možda ćete morati da izaberete stavku Prikaži skrivene ikone da biste pronašli OneDrive.\nU polju Postavke, na kartici Automatsko čuvanje, u okviru stavke Dokumenti i slike, kliknite na listu stavke Dokumenti ili Slike i izaberite željenu podrazumevanu lokaciju za čuvanje.\nSamo ovaj računar – Kada napravite datoteku, fascikla Dokumenti ili Slike u okviru Ovaj računar jeste prvi izbor koji se nudi za njeno čuvanje. Datoteka se ne čuva u usluzi OneDrive, osim ako to ne uradite posebno i dostupna je samo na računaru koji ste koristili da je sačuvate.\nOneDrive – Kada napravite datoteku, prva lokacija koja se nudi jeste u okviru fascikle Dokumenti ili Slike u okviru stavke OneDrive. Pošto se te fascikle sinhronizuju sa računarom, datoteke koje sačuvate u njima dostupne su na računaru, čak i kada nije povezan sa internetom. I možete da koristite bilo koji uređaj sa internet vezom da biste pristupali datotekama.\nNapomena : Bez obzira na to koju podrazumevanu postavku odaberete, i dalje možete da izaberete željenu lokaciju za čuvanje svaki put kada čuvate datoteku. Kada kliknete na dugme Sačuvaj za nove datoteke ili na Sačuvaj kao za postojeće datoteke, izaberite stavku OneDrive ili Ovaj računar, a zatim izaberite fasciklu u kojoj ćete sačuvati datoteku.\nPronalaženje i premeštanje datoteka\nFascikle Dokumenti i Slike postoje u opcijama Ovaj računar i OneDrive, zbog čega se lako mešaju. Ako ste greškom sačuvali datoteku – na primer, ako ste datoteku sačuvali u fascikli „Dokumenti“ na računaru umesto u fascikli „Dokumenti“ u usluzi OneDrive, koristite istraživač datoteka ili aplikaciju OneDrive da biste prevukli datoteke tamo gde želite.\nU „Start“ meniju kliknite na pločicu OneDrive da biste otvorili aplikaciju OneDrive ugrađenu u istraživač datoteka.\nNa listi datoteka sa desne strane, potražite datoteku koju želite da premestite i prevucite je u odgovarajuću fasciklu na listi fascikli sa leve strane.


U Italiji uhapšene dve osobe za špijunažu u korist Rusije - 31.03.2021, Sputnik Srbija\nU Italiji uhapšene dve osobe za špijunažu u korist Rusije\nU Italiji su privedene dve osobe zbog sumnje za špijunažu u korist Rusije, saopštili su karabinijeri. 31.03.2021, Sputnik Srbija\nevropa, svet, vesti, italija, rusija\n09:29 31.03.2021 (Osveženo: 01:11 26.08.2021)\n© Foto : © Agenzia Nova / Marco MinnaItalijanski karabinijeri\nU Italiji su privedene dve osobe zbog sumnje za špijunažu u korist Rusije, saopštili su karabinijeri.\nU saopštenju se precizira da je reč o ruskom oficiru i kapetanu italijanske mornarice.\n„Operacija je izvršena tokom njihovog tajnog sastanka neposredno nakon što je italijanski oficir predao tajne dokumente u zamenu za novčani iznos. Po završetku zvaničnih procedura, oficir je uhapšen, dok se položaj stranog državljanina i dalje se razmatra u vezi sa njegovim diplomatskim statusom“, navodi se u saopštenju.\nItalijanska policija navodi da se pritvaranje dogodilo u utorak uveče. Istraga o navodnoj kriminalnoj aktivnosti sprovedena je uz učešće italijanskih specijalnih službi – Agencije za unutrašnje informacije i bezbednost (AISI) i Generalštaba Ministarstva odbrane zemlje. Ruski oficir se u saopštenju naziva „akreditovanim u ambasadi u Italiji“.\nRuska diplomatska misija u Italiji potvrdila je da je priveden službenik ruske ambasade u Rimu.\n„Potvrđujemo privođenje službenika kancelarije vojnog atašea u Rimu 30. marta. Okolnosti incidenta se razjašnjavaju. Smatramo da je trenutno nesvrsishodno komentarisati ono što se dogodilo. U svakom slučaju, nadamo se da incident neće uticati na bilateralne odnose Rusije i Italije“, navodi se u saopštenju ambasade.


Damjan Dimitrijević učenik OŠ "Ljuba Nešić" osvojio prvu nagradu na Dopisnoj matematičkoj olimpijadi - Glas Zaječara\nHome Društvo Damjan Dimitrijević učenik OŠ „Ljuba Nešić“ osvojio prvu nagradu na Dopisnoj matematičkoj...\nDamjan Dimitrijević učenik OŠ „Ljuba Nešić“ osvojio prvu nagradu na Dopisnoj matematičkoj olimpijadi\nFoto: OŠ Ljuba nešić\nSa Dopisne matematičke olimpijade održane danas u Beogradu stižu dobri rezultati za OŠ „Ljuba Nešić“. Damjan Dimitrijević učenik V-2 osvojio prvu nagradu.\nNa Dopisnoj matematičkoj olimpijadi održanoj u nedelju 17. novembra u Beogradu, učenik OŠ „Ljuba Nešić“, Damjan Dimitrijević osvojio je maksimalan broj poena i prvu nagradu.\n„Naš učenik Damjan Dimitrijević V-2 je na finalu 14. Dopisne matematičke olimpijade u Beogradu osvojio maksimalan broj poena i I nagradu. Bravo Damjane“– poručili su iz njegove škole OŠ „Ljuba Nešić“.\nPrethodni tekstH.C.Z i Chemtrails u Omladinskom centru\nNaredni tekstSrpska liga „Istok“: Dunav i Timočanin samo do remija


Počelo saslušanje svedoka u aferi Indeks – Semendria\n22. jun 2011. HRONIKA- Predsednik sudijskog veća u predmetu korupcije na kragujevačkom Pravnom fakultetu Slađana Bojković počela je saslušavanje svedoka, među kojima je iskaz dao i folk pevač Radiša Urošević.\nPre toga je svedokinja Jasmina Petrović, plačući, molila sudiju da je oslobodi saslušanja zbog teške porodične situacije. Odlučeno je da će svedokinja dati izjavu na julskom ročištu.\nSvedok Goran Vićentijević iskoristio je zakonsko pravo da ne svedoči protiv supruge Biljane koja je optužena da je za nju kod profesora Dragana Bataveljića, urgirao Radiša Urošević.\nSvedok Gvozden Rosić, redovni profesor na Medicinskom fakultetu u Kragujevcu, izjavio je da se ne seća da je estradnog umetnika Radišu Uroševića molio da posreduje kod profesora Dragana Bataveljića da Biljana Vićentijević bez polaganja dobije prelaznu ocenu iz predmeta Ustavno pravo.\nUrošević je ranije dao izjavu da ga niko nije molio za posredovanje kod profesora, već da je to bio običan razgovor drugova sa fudbala.\nUrošević je, na upozorenje predsednice veća, da se Rosić ne seća da je uopšte tražio njegovo posredovanje, odgovorio da je onda “sigurno sanjao” i da nema drugo objašnjenje.\nBivše Okružno javno tužilaštvo u Smederevu podiglo je, sredinom avgusta 2007, optužnicu protiv 41 okrivljenog u predmetu korupcije na Pravnom fakultetu u Kragujevcu. U tom predmetu, kasnije je ukupno optuženo 87 osoba. Od tog broja, 33 studenta optužena su za kupovinu ispita, kao i 21 posrednik izvan nastavnog osoblja. Pozvano je 75 svedoka.\n« Sređivanje seoskih grobalja\nIzgradnja rafinerije još uvek pod znakom pitanja »


Predstavljena publikacija “Riznica ukusa Vojvodine” | NS Reporter\nNOVI SAD -Javnosti je juče predstavljena publikacija “Riznica ukusa Vojvodine”, nastala u radionici znanja, iskustva, veština i mnogo volje da se tradicija unapredi I da se prokrči put vrednostima koje to zaslužuju I imaju velku perspetivu.\nPublikaciju su kreirali uz svesrdnu podršku DDOR osiguranja i njegovih kadrova, internacionana organizacija Udruženje konviviuma „Slow Food“ i stručnjaka sa Naučnog instituta za prehrambene tehnologije u Novom Sadu.\n“Vojvodina je teritorija sa ogromnim potencijalom u smislu poljoprivredno-prehrambenih proizvoda i turizma. Ona predstavlja istorijsku raskrsnicu kultura i tradicija, koje domaći i inostrani putnici i posetioci tek treba da otkriju“, otkrio je Đorđo Markeđani, predsednik Izvršnog odbora DDOR osiguranje.\nImajući to u vidu, možda ćete se zapitati zašto je DDOR osiguranje, kompanija iz Srbije koja dugo posluje, a koja je sada deo italijanske Unipol grupe, odlučila da inicira nastanak i promociju publikacije “Riznica ukusa Vojvodine”.\nRazlog je jednostavan: kao srpsko-italijanska kompanija, znaju veoma dobro da identifikuju, zaštitite i učine tradicionalno nasleđe poljoprivrednih proizvoda i lokalne hrane dostupnim široj javnosti, predstavlja bitan pokretač za razvoj poljoprivrede i turizma.\nMožemo se poslužiti analogijom sa Italijom, gde su tzv. „mikro lokalni“ specijaliteti, zaštićeni zaštitnim znakom koji predstavlja „garanciju“ za kupce, privlači investicije u proizvodnju hrane i navodi ljude da posećuju lokacije na kojima se proizvode. Posetioci žele da saznaju više o tradicijama i istorijskim elementima koji stoje iza lokalnih proizvoda.\nOrganizacija „Slow Food“ danas je prisutna u više od stotinu zemalja u svetu, a započela je svoj put u Italiji 1989. godine, vođena jednostavnim razmišljanjem: hrana nije potrošnja kao bilo koja druga, nije industrija bez duše ili proizvod koji se koristi, pa baci. Proizvodnja i konzumiranje tipičnih i kvalitetnih namirnica je, naprotiv, čin svesti i kulture, koji nam omogućava da spoznamo istoriju i znanje jedne porodice, istoriju gradova ili čitavih delova zemlje i koji okuplja ljude sa različitim pričama i putevima.\nPredsednik Pokrajinske vlade Igor Mirović učestvovao je takođe na panel-diskusiji povodom predstavljanja publikacije „Riznica ukusa Vojvodine“, istakavši da je u ovom izdanju sažeto ono što AP Vojvodinu čini autentičnom i privlačnom.\n„Sve što je stalo u ovu riznicu ukusa zaista jeste upečatljiva potvrda jedne izuzetne tradicije, koju su stvarali vekovi i međusobno prožimanje naroda, što je formiralo jedan specifičan način života, bogatstva, ukusa i sklada vojvođanskih različitosti“, kazao je predsednik Mirović.


"Ciđin" ponudio preuzimanje kanadske kompanije "Nevsun" - Radio televizija Bor\n"Ciđin" ponudio preuzimanje kanadske kompanije "Nevsun"\nBOR - Kanadaska rudarska kompanija "Nevsun Risorsiz" (Nevsun Resources) i kineska kompanija "Ciđin majning grup" (Zijin mining group) izjavile su da su obe strane sklopile konačni sporazum prema kojem će "Ciđin" dati ponudu za preuzimanje svih deonica u opticaju kompanije "Nevsun" za 6,00 kanadskih dolara po deonici u gotovini. Ova ponuda vredna je milijardu i 410 miliona dolara.\nDetalji ponude će biti predstavljeni u cirkularnoj ponudi za preuzimanje koju će "Ciđin" najkasnije do 18. septembra 2018. godine dostaviti pisanim putem akcionarima kompanije Nevsun. Oni će imati period od 105 dana da ponude svoje deonice kompaniji "Ciđin majning grup".\nPodsećanja radi kanadski Nevsun razvija projekat Čukaru Peki u Boru i rudnik bakra i cinka Biša u Eritreji, dok je kineski "Ciđin" pre manje od nedelju dana izabran za najboljeg ponuđača na tenderu za dokapitalizaciju RTB-a Bor, na kome je za 63 odsto vlasništva ponudio ukupno milijardu i 460 miliona dolara.\nU sopštenju "Nevsuna" kaže se da odbor direktora ove kompanije i dalje preporučuje da akcionari odbiju ponudu za preuzimanje koju je uputila kompanija "Lundin" 26. jula 2018. godine i da ne ponude svoje deonice po ponudi kompanije "Lundin", koja ističe 9. novembra 2018. godine.\nPonuda kineskog "Ciđina" podleže odobrenju u skladu sa Investicionim zakonom Kanade i Zakonom o konkurenciji u Kanadi, odobrenju nadležnih organa u Kini, i uobičajenim uslovima zatvaranja. Konačni sporazum takođe obezbeđuje kompaniji "Ciđin" pravo da odgovori bilo kojoj konkurentnoj ponudi koja predstavlja bolju ponudu.\nČen Đinghe (Chen Jinghe), predsednik kompanije "Ciđin" je naglasio da je Nevsun izuzetna rudarska kompanija, sa čvrstim fokusom na sigurne, efikasne i održive rudarske prakse i da će oni kao novi vlasnik zadržati taj fokus i da se raduju radu sa zainteresovanim stranama u Srbiji i Eritreji. Prema njegovi rečima na projektu Čukaru Peki nameravaju da brzo razviju Gornju zonu i u njoj otpočnu proizvodnju, kao i da nastave da unapređuje i definiše prvoklasne potencijale Donje zone.\n"Ciđin" ponudio preuzimanje kanadske kompanije "Nevsun", 5.septembar 2018. (RTV Bor)\nViše iz ove kategorije Dobar sadržaj rude za dobar avgustovski učinak RBM-a »


Globalna kriza sna: Ko spava najkraće, a ko najduže | Novosadski informativni portal 021\nGlobalna kriza sna: Ko spava najkraće, a ko najduže\nNajnovija studija istraživača sa američkog Mičigen Univerziteta pokazala je da, na globalnom nivou, žene u proseku spavaju duže od muškaraca.\nPrema pisanju britanskog "Independenta", istraživanje koje je obuhvatilo 100 nacija sveta pokazalo je da najviše sna imaju Holanđani dok najmanje imaju stanovnici Singapura i Japana.\nStudija objavljena u časopisu "Science Advances" tvrdi kako najmanje sna imaju muškarci srednjih godina, 30 minuta manje od žena, naročito između 30 i 60 godina života. Stanovnici Japana i Singapura u proseku spavaju sedam sati i 24 minute dok u Holandiji ljudi spavaju osam sati i 12 minuta, u proseku. U svetu vlada "globalna kriza sna" i uprkos biološkom satu prekasno se odlazi u krevet i premalo spava, utvrdili su naučnici analizirajući dobijene podatke. Mladi imaju vrlo različita vremena odlaska na spavanje i buđenja, dok se kod starijih ta vremena sve više približavaju.\nIstraživanje je pokazalo da se kod radnika koji rade u smenama, pa tako i noću, javljaju brojni zdravstveni problemi.\nBritanci, sa druge strane, u proseku spavaju nešo kraće od osam sati koliko i Francuzi. Istraživači tvrde kako većina svoje spavanje (tokom noći) reguliše u skladu s poslom, radnim obavezama i radnim vremenom zbog čega je istraživanje nazvano "Globalna kriza sna".\nU svetu vlada "globalna kriza sna" i uprkos biološkom satu prekasno se odlazi u krevet i premalo spava, utvrdili su naučnici analizirajući dobijene podatke.


Potomak Romanovih se oženio nevestom iz Italije\nTanjug 1. oktobra 2021. 15:43\nSANKT PETERBURG – Potomak bivše ruske carske porodice veliki vojvoda Georgije Mihailovič Romanov oženio se danas svojom nevestom iz Italije na prvom kraljevskom venčanju koje je održano na ruskom tlu od carskih vremena pre više od jednog veka.\nGeorgije Mihailovič Romanov venčao se sa Italijankom Viktorijom Romanovom Betarini u katedrali svetog Isaka u bivšoj carskoj prestonici Rusije Sankt Peterburgu, preneo je Rojters.\nRusko pravoslavno sveštenstvo sprovelo je ceremoniju, koju je pratilo više stotina gostiju među kojima je bila i mladoženjina majka, velika vojvotkinja Marija Vladimirovna od Rusije – samoproglašena naslednica ruskog carskog prestola i više desetina manjih evropskih kraljevskih porodica.\nPradeda Georgija Mihailoviča veliki vojvoda Kiril Vladimirovič pobegao je iz Rusije tokom boljševičke revolucije 1917. godine, prvo u Finsku, a kasnije se sa porodicom preselio u zapadnu Evropu.\nPoslednjeg ruskog cara Nikolaja II, njegovu suprugu i petoro dece ubio je revolucionarni streljački vod u julu 1918. godine u podrumu jedne trgovačke kuće u Jekaterinburgu, gradu 1.450 kilometara istočno od Moskve.\nGeorgije Mihailovič (40) rođen je u Madridu i veći deo života proveo je u Španiji i Francuskoj.\nBetarini (39), koja je prošle godine prešla u rusku pravoslavnu veru i uzela ime Viktoria Romanovna, do oltara je odveo njen otac, Roberto Betarini, koji je radio u italijanskoj diplomatskoj službi.\nGeorgije Mihailovič je prvi put posetio Rusiju 1992. godine, a 2019. se preselio u Moskvu, gde radi na brojnim dobrotvornim projektima.


SREBRENIČKA PARNICA PRED ŽALBENIM SUDOM | Institute for War and Peace Reporting\nSREBRENIČKA PARNICA PRED ŽALBENIM SUDOM\nPreživeli iz Bosne pokušavaju da ospore odluku kojom je UN-u potvrđen pravni imunitet.\nPred žalbenim sudom u Holandiji naredne će nedelje biti održano saslušanje o parnici koju su protiv Ujedinjenih nacija podnela lica koja su preživela srebrenički masakr, počinjen u istočnoj Bosni 1995. godine.\nŽalbu je – nakon što je okružni sud u Hagu u julu 2008. presudio da UN, budući da je organizacija koja uživa pravni imunitet, ne može biti tužen za propuste u vezi sa masovnim ubijanjem – podnelo udruženje pod nazivom Majke Srebrenice.\n„Sud se proglašava nenadležnim za vođenje postupka protiv Ujedinjenih nacija“, stoji u odluci okružnog suda.\n„Međunarodna pravna praksa, koja podrazuimeva potpuni imunitet UN-a, predstavlja normu i kao takva se poštuje.“\nUdruženje koje zastupa preko 6,000 rođaka žrtava, Majke Srebrenice, pokušava da tuži kako UN, tako i samu Holandiju, i to zato što holandske formacije, koje su u to vreme bile pod mandatom UN-a, nisu sprečile masakr.\nBosanski su Srbi 11. jula 1995. zauzeli pominjani istočnobosanski grad, što je potom rezultiralo i ubijanjem 8,000 muškaraca i dečaka u najtežem pojedinačnom zločinu koji je na evropskom tlu počinjen nakon Drugog Svetskog rata.\nUN je srebreničku enklavu u aprilu 1993. proglasio bezbednom zonom, kako bi zaštitio njene stanovnike i hiljade civila iz okolnih sela koji su se zatekli u njoj.\nPo rečima advokata koji zastupaju Majke Srebrenice, na saslušanju koje će uslediti 28. januara odlučivaće se o „pitanju da li UN uživaju apsolutni imunitet zbog kojeg nikada ne mogu biti izvedene na sud, što bi značilo da se radi o entitetu koji funkcioniše iznad zakona“.\nPrema osnivačkoj povelji UN-a, Konvencijom o privilegijama i imunitetu UN-a iz 1946. utvrđeno je da ta organizacija uživa pravni imunitet „za ostvarenje sopstvenih ciljeva“.\nOkružni sud je u svojoj odluci iz 2008. podržao taj stav i odbacio argument žalioca po kojem je UN, pozivanjem na vlastiti imunitet, izneverio svoje međunarodne obaveze.\nSâm UN bi tek trebalo da se pojavi u procesu. Prema navodima advokata podnosilaca žalbe, Holandija traži imunitet za UN, tvrdeći da je pravna obaveza države da toj organizaciji – kao što stoji i u njenoj povelji – garantuje imunitet na svojoj teritoriji.\nPo rečima jednog od advokata Majki Srebrenice, svakom civilu je – prema Članu 6 Evropske konvencije o ljudskim pravima – zagarantovano pravo da se obrati sudu.\n„Oduvek tvrdimo da je imunitet protiv Člana 6. Ukoliko imate apsolutni imunitet Ujedinjenih nacija, to nije u skladu sa Članom 6 Evropske konvencije o pravima“, izjavio je za IWPR Aksel Hagedorn (Axel Hagedorn).\n„Ako ne postoji sud pred koji možeti izaći [kako biste pokrenuli postupak protiv UN-a], Član 6 mora da odnese prevagu nad imunitetom Ujedinjenih nacija“, dodao je on.\nAdvokatski tim Majki Srebrenice pokrenuo je i postupak protiv holandske države, a zbog događaja koji su se 1995. odigrali u Srebrenici. Advokati te organizacije kažu da Holanđani nisu dopustili UN-u da osigura ključnu vazdušnu podršku zaštićenoj enklavi i krive holandske političare za ometanje mandata UN-a.\nIWPR je stupio u kontakt sa holandskim ministarstvom inostranih poslova, ali je ono odbilo da komentariše ovaj slučaj, budući da naredne sedmice sledi zasedanje.\nOdluka koja će biti doneta naredne sedmice značiće presudu o tome ima li UN obavezu da se u ovoj parnici pojavi zajedno sa holandskom državom. Ukoliko žalbeni sud potvrdi UN-ov imunitet u ovom procesu, onda će Majke Srebrenice moći da pokrenu postupak samo protiv holandske države.\n„Ako Ujedinjene nacije uživaju imunitet, onda će se slučaj, mimo Ujedinjenih nacija, voditi protiv holandske države“, kaže Hagedorn. „Nasuprot tome, ako sud odluči da ne postoji imunitet za Ujedinjene nacije, one [UN] će morati da se pojave.“


FoNet portal :: Pretraga / tagId=29266\nTag: evro, Pogodaka: 84\nDonacija za "Dedinje"\nKompanija Galenika donirala je Institutu za kardiovaskularne bolesti "Dedinje’" 80.000 evra, u dinarskoj protivvrednosti, za dodatnu modernizaciju opreme koja je potrebna za efikasno lečenje pacijenata sa teritorije cele zemlje i regiona.\nDonacija Srbije deci Ukrajine\nFond Ujedinjenih nacija za decu UNICEF danas je izrazio zahvalnost Vladi Srbije na donaciji od 1,5 miliona evra za hitno reagovanje na potrebe dece i porodica iz Ukrajine.\nHrvatska spremna za Evrozonu\nIzvestilac Evropskog parlamenta (EP) za ulazak Hrvatske u evrozonu Zigfrid Murešan poručio je danas da je Hrvatska spremna da se pridruži članicama Unije koje koriste evro, a da bi EP o njegovom izveštaju EP trebalo da glasa na plenarnoj sednici početkom jula.\nMladima dato 13 milijardi\nMinistar finansija Srbije Siniša Mali saopštio je da je Uprava za trezor danas završila isplate jednokratne novčane pomoći mladima u iznosu od 100 evra i da je u tu svrhu isplaćeno 13 milijardi dinara.\nZagreb duguje fiskalne reforme\nEvropska centralna banka saopštila je da Bugarska, Češka, Mađrska, Poljska, Rumunija i Švedska nisu ispunile sve kriterijume iz Mastrihta za uvođenje evra kao nacionalne valute, a da Hrvatska, mada je dobila zeleno svetlo, mora sprovesti sveobuhvatne strukturne reforme, pre svega fiskalne.


Svet: Greta kritikuje EU: Samo se pretvarate - BalkaniYUm.TV '); } //]]>\nGreta kritikuje EU: Samo se pretvarate\nKlimatska aktivistkinja Greta Tunberg optužila je u sredu vlade i institucije Evropske unije da se samo pretvaraju da hitno rešavaju klimatsku krizu. "Kad vam kuća gori, ne čekate još nekoliko godina da počnete da gasite požar. A to je ono što Komisija predlaže danas", rekla je Tunbergova u Odboru za zaštitu životne sredine Evropskog parlamenta, preneo je Rojters.\nŠvedska aktivistkinja je rekla da formulišući klimatske zakone oko ciljanih emisija u naredne tri decenije u budućnosti EU ignoriše stvarnost. "Evo vas, pokušavate da stvorite zakone i politike ponovo ignorišući to. Pretvarajući se da će vaš plan ili politika nepoštovanja ujedinjene nauke nekako rešiti najveću krizu sa kojom se čovečanstvo ikada suočilo", rekla je ona.\n"Pretvarati se da zakon koji niko ne mora da sledi... jeste zakon. Pretvarajući se da možete biti klimatski vođa i dalje nastaviti izgradnju i subvencionisanje nove infrastrukture na fosilnom gorivu", rekla je Tunbergova izazivajući aplauze evropskih poslanika.\nPrema njenim rečima, nećemo biti zadovoljni ni sa čim manje od jednog naučno zasnovanog puta koji pruža najbolju moguću šansu za čuvanje budućih životnih uslova za čovečanstvo i život na zemlji kakav znamo.\nEU je odgovorna za manje od 10 odsto emisije gasova sa efektom staklene bašte u svetu, ali prema Tunbergovoj, evropski blok ima moralnu obavezu da bude predvodnik jer razvijene ekonomije koje zagađuju zemlju najduže treba da najbrže smanje emisiju gasova.\n25/08 Preminuo bubnjar Rolingstonsa Čarli Vots\n21/05 Aktivno više od 17 miliona slučajeva, Zbog…\n15/04 Policajka koja je smrtno ranila Dontija Rajta…\n14/03 Nastavak nasilnih protesta u Mjanmaru\n21/01 Bajden potpisao prve izvršne akte, Kamala…\n26/11 Najmanje 1.422.951 žrtva koronavirusa u svetu,…\n06/11 Azerbejdžan nastavlja sa napadima na Nagorno-Karabah,…\n06/10 Italija ostaje bez 50 odsto turista zbog…


Brže i lakše ispisivanje SMS poruka\nSlanje SMS poruka postalo je uobičajen način komuniciranja i svakodnevna potreba. Mobilni telefoni su, međutim, sve manjih dimenzija. Onima sa slabijim vidom i masivnijim prstima nije baš lako da ispune tu svakodnevnu „obavezu“. Pravo rešenje bilo bi imati „normalnu“ tastaturu i izbeći pritiskanje tastera dva ili tri puta, kao što se to radi na standardnim tastaturama mobilnih telefona, a što obično otežava slanje dužih poruka. Na pomolu je upravo takvo rešenje mobilnog telefona. Ono će se tokom ove godine pojaviti u Kanadi, a nešto kasnije i u drugim delovima sveta. Na njegovom razvoju rade kompanije Digit Wireless (proizvođač tastatura), LG Electronics (proizvođač mobilnih telefona, između ostalog) i kanadski operater Telus Mobility.\nOvaj projekat objavljen je na konferenciji CTIA Wireless 2004 u Atlanti. Tastatura koju proizvodi kompanija Digit Wireless naziva se Fastap, pa se i mobilni telefon za sada pominje sa tim imenom. Zapravo, prvu takvu tastaturu kompanija je realizovala još 2000. godine. Zatim je napravila dogovor sa Intel-om i Texas Instruments-om o promovisanju te ideje, ali je tek najnoviji dogovor povezan sa konkretnom komercijalizacijom. Fastap tastatura dizajnirana je upravo za slanje tekstualnih poruka i ostalih aplikacija na mobilnom telefonu. Omogućava intuitivno i brzo kucanje, pri čemu ni na koji način ne remeti dizajn mobilnog telefona.\nKao podlogu za Fastap tastaturu LG Electronics je ponudio svoj model <LG 5450. To je 3-band telefon srebrnosive boje, sa preklapanjem i dimenzijama 89 x 45 x 25 milimetara, dok mu je težina 110 grama. Napaja se standardnim litijum-jonskim baterijama, koje mu obezbeđuju neprekidan rad u trajanju od 180 minuta (talk režim rada) i 150 sati u stand by režimu. Unutrašnji TFT LCD kolor ekran je sa rezolucijom 120 x 160 piksela, 262.000 boja i osam linija za prikazivanje znakova (karaktera). Postoji i manji, spoljašnji LCD ekran sa mogućnošću prikazivanja znakova u tri linije. LG 5450 ima i sve standardne mogućnosti mobilnih telefona najnovije generacije, kao i ugrađen digitalni fotoaparat sa rezolucijom od 300.000 piksela (omogućava pamćenje do 30 fotografija). Spoj svih tih tehnologija sa tastaturom koja omogućava brže i lakše kucanje predstavljaće u svakom slučaju vrlo interesantno i primamljivo rešenje.


Brnabić u Sevojnu (VIDEO) – ZoomUe\nby Vesna Đurović · 12 фебруара, 2018\nSEVOJNO – Ekonomija Srbije treba da se zasniva na lokalnom ekonomskom razvoju i na lokalnoj privredi, iako se neće odustati ni od dovodjenja stranih investitora, izjavila je predsednica Vlade Ana Brnabich prilikom obilaska Valjaonice bakra Sevojno.\nBrnabić je podsetila da je Srbija u 2017. godini bila sa 2,6 milijardi evra direktnih stranih investicija apsolutni lider u ovom delu Evrope .\n“Ipak, moramo sve više da se oslanjamo na lokalnu privredu. Užice je dobar primer za to sa dinamičnom privredom i kompanijama Prvi Partizan, Imopl Seval i Valjaonica bakra .Vlada će takve firme, zajedno sa ministarstvom privrede podržavati”, rekla je Brnabić tokom boravka u Valjaonici bakra ,koja je integralni deo namenske industrije i navela da je jedan od prioriteta Vlade i okosnica razvoja namenske industrije i izvoza.\nPredsednik Ist point holdinga u okviru koga posluje Valjaonica bakra Nebojša Ćirić rekao je da je ova kompanija jedan od najvećih dobavljača Prvog partizana, Krušika i Slobode.\nValjaonica bakra, koja upošljava 1100 radnika, imala je prošle godine realizaciju od 130 miliona evra, izvoz od oko 100 miliona evra i neto devizni priliv u bužet Republike Srbije od 60 miliona evra. Ove godine planom je predvidjena proizvodnja od 24 000 tona različitog asortimana proizvoda.\n“Kao privatna kompanija imamo odličnu saradnju sa Vladom Republike Srbije na povećanju proizvodnje i izvoza”,istakao je Ćirić.\nPredsednica Vlade Republike Srbije Ana Brnabić tokom posete Valjaonici bakra sastala se sa menadžmentom kompanije, rukovodstvom grada Užica i gradske opštine Sevojno.\nGradonačelnik Užica Tihomir Petković rekao je da poseta premijerke bila prilika da je upoznaju sa ključnim projektima u Užicu i u Sevojnu i da se pohvale da nemaju dospelih neizmirenih deviznih obaveza.\n„Zatražili smo podršku za razvoj visokog školstva. Naše želje su da imamo odeljenje državnog fakulteta za informacione tehnologije“, rekao je Petković.\nZamenik predsednika opštine Sevojno Milivoje Jeremić rekao je da se nada da će premijerka pomoći niz projekata za bolji život u Sevojnu.\nBrnabić je na pitanje o izgradnji autoputa Beograd-Sarejevo rekla da je Srbija otvorena za sva predložena rešenja i da će „gurati“ ono rešenje koje za Srbiju ima najviše smisla.\n„U ovom trenutku važno nam je da polovinom godine završimo deo puta Obrenovac-Ljig i da konačno započnemo deo Preljina-Požega, a paraleno sa tim da završavamo pregovore oko Moravskog koridora i tako spojimo Koridor 10 i 11“, rekala je Brnabić .\nTags: Ana Brnabićpremijerkasevojnovaljaonica bakra\nOdlaže se smotra recitatora „Pesniče naroda mog“\nFudbaleri Zlatibora savladali Rad (VIDEO)\nNext story ASK Vesnić bogatiji za „seat leon“-a (VIDEO)\nPrevious story Nedimović : Arilje i Požega dobijaju fabrike za preradu maline (VIDEO)


Venac baštine: Arhitektonski objekat u kontekstu javnog prostora – Zabriski Studio\nVenac baštine: Arhitektonski objekat\nu kontekstu javnog prostora\nIdejno rešenje Zabriskie studija za projekat nove zgrade Ansambla narodnih igara i pesama Srbije KOLO i Centra za promociju i istraživanje kulturnog nasleđa osvojilo je prvu nagradu na jednostepenom javno otvorenom konkursu za idejno rešenje zgrade Ansambla KOLO u Beogradu 2019. godine.\nLokacija – mesto prepoznavanja Grada Beograda\nLokacija Kosančićevog venca je od izuzetnog kulturno-istorijskog značaja kao prepoznatljivo simboličko mesto na panorami Beograda. Uzevši u obzir značaj samog toponima, kao i namenu i prirodu konkursnog rešenja, odlučeno je da kompleks ponese ime Venac baštine.\nOsnovna ideja našeg rešenja bila je osmišljavanje funkcionalnog kompleksa koji povezuje nova zdanja i okolni ambijent. Osim davanja inovativnog odgovora na programski zadatak, dodatni cilj koji smo sebi postavili bio je uklapanje objekta u širi kontekst ovog dela grada.\nPlanom detaljne regulacije, ispod zgrade Rektorata umetnosti predviđeno je vraćanje, nekada postojeće, pešačke ulice. U plan je ušao i amfiteatar, kao i otvoreni platoi pobedničkog konkursnog rešenja za gradsku galeriju iz 2016. godine.\nSmatrali smo da je kontinuitet javnog prostora, od ambijentalne celine Kosančićevog venca prema Savskom keju, kao i njegov karakter i način upotrebe, od vitalnog značaja za funkcionisanje objekata uz Karađorđevu ulicu. Iz ovih razloga, novi građevinski kompleks je koncipiran kao svojevrstan nastavak javnog prostora Kosančićevog venca.\nMetodologija i pristup projektnom zadatku\nKako bi se nova zdanja uspešno uklopila u postojeće okruženje, a javni prostor zaista oživeo, zaključili smo da forme budućeg objekata treba pažljivo interpolirati u dati prostorni kontekst.\nSmatrali smo da objekat treba da podržava i ističe dobre elemente postojeće kompozicije, prepoznatiljive po naglašenoj horizontalnosti baze i razruđenom prizoru padine. U vezi s tim, pazeći da ne narušimo mogućnost budućih prostornih upisivanja u prizor padine Kosančićevog venca, bilo nam je od presudnog značaja da objekat visinski ne prelazi kotu planirane pešačke staze.\nNaglašena horizontalna baza je u prošlom vremenu postignuta bedemima i nizom porušenih objekata u nivou Karađorđeve ulice. U savremenom trenutku, ona je podržana obaloutvrdom keja, objektom Beton hale, objektom internacionalnog putničkog pristana, kao i prolaznim objektima putničkih brodova. Sve ove objekte karakteriše naglašena horizontalnost, kao i ponavljanja sekundarnog vertikalnog elementa i podcrtavanje razuđenog prizora.\nOsim što se greben na ušću reka svojom pozicijom i gradskim sadržajima uspostavio kao jedno od najvažnijih obeležja prestonice, pogled sa grebena na drugu obalu reke predstavlja ništa manje važan uobličavajući element osnovnih simbola grada. Da se ova dva prizora ne bi čuvala samo kao predstave i slike, bilo je neophodno prostorno postaviti program čija bi tema bila naglašavanje odnosa između ova dva prizora.\nProstor velike scene Ansambla KOLO\nOkosnicu objekta ansambla, prostor velike scene, bilo je neophodno koncipirati kao prilagodljivu zonu sa nizom mogućih organizacija. Naša ideja je bila da se omogući da velika scena, osmišljena kao klasična proscenijumska postavka za 400 gledalaca, može da se po potrebi transformiše da podrži različite vidove događaja: koncerte, predavanja, simpozijume, eksperimentalne igračko-pozorišne predstave.\nUsmerili smo se na istraživanje odnosa prema prostoru i načinu prezentacije, kao i mogućnosti eksperimentisanja u odnosu publika – izvođač. Na ovaj način, postigli smo formiranje studijskog prostora koji odlikuje fleksibilna postavka pozornice i gledališta.\nVažna odlika scenskih prostora je i ta da se scena na otvorenom fizički nastavlja na zatvorenu scenu i po potrebi ih je moguće povezati. Ansambl je dobio prostor u kome može da se istražuje način prezentacije tradicionalnog plesa i muzike, kao i načine komunikacije sa publikom.\nZahvaljujući staklenoj fasadi objekta i oblikovnom isticanju korpusa velike scene u sredini (korišćenjem crvene boje koja se tradicionalno vezuje za teatarski prostor), na simboličkom nivou je napravljena poveznica sa objektom Đumrukane, koja je u jednom periodu funkcionisala kao prvi scenski prostor grada Beograda.\nSa druge strane, smatrali smo važnim da fasada objekta bude staklena kako bi se objekat, zahvaljujući naizmeničnim refleksijama okolnog ambijenta i sagledavanjem unutrašnjosti objekta (po principu mimikrije), uspešno uklopio u oruženje.\nObjekat Centra za istraživanje i promociju kulturne baštine\nVeoma važan aspekt projekta, osim rešenja za objekat ansambla Kolo, bilo je i integrisano rešenje i za susednu parcelu. Ovaj program nije bio definisan raspisom konkursa, već je bio deo konkursnog zadatka. Tako je osmišljeno zdanje Centra za istraživanje i promociju kulturne baštine Republike Srbije, čije je postojanje neophodno, funkcija u saglasju sa funkcijom ansambla, a data lokacija odgovarajuća.\nPovezivanje objekta ansambla Kolo i Centra za istraživanje i promociju kulturne baštine nam je omogućilo da, umesto neiskorišćene krovne ravni, osmislimo javni prostor raznovrsnih ambijenata i načina korišćenja; on uključuje letnju scenu, amfiteatar, zelene površine, atrijum, ulaze u objekat Ansambla i Centra, kao i kafe-bar paviljonskog karaktera.\nKrov objekta – novi javni prostor Grada Beograda\nKrovna konstrukcija je koncipirana da podrži zasad trave u ravni sa završnom kotom popločanja krovne površine, sa ciljem da se naglasi postojanje različitih taktilnih površina.\nTakođe, postepenim izlaskom iz unutrašnjosti objekta i izmenom pogleda sa Kosančičevog venca i na njega, prostor krovne ravni prestaje da bude dvodimenzionalan. On iz parternog prostora prerasta u iskorišćen arhitektonski prostor, kome dinamika otvorenosti, odnosno zatvorenosti pogleda formira atmosferu korišćenja.\nKafe-bar na krovu, koji je svojom funkcijom zaokružio prostor binske kule, oblikovan je kao zalučena forma, kako bi se potencirao paviljonski karakter i ublažio vizuelni utisak trećeg sprata.\nCelokupan prostor ansambla Kolo i Centra za istraživanje kulturnog nasleđa karakteriše izrazita povezanost različitih delova objekta i mogućnost korišćenja prostora na različite načine i u različite svrhe. Projektovanjem više ulaza (preko krova, preko Velikog stepeništa, iz Karađorđeve ulice) ostvaren je cilj da se Kosančićev venac poveže sa Karađorđevom ulicom kao i da se oživi i preplete javni prostor sa objektima kulture.\nProjektovanjem jednog od ulaza preko krovnog platoa, korisnici se polako uvode u prostor objekta, dok se pojačava intenzitet njegove otvorenosti. Još važnije, uspostavljanjem kontra-amfiteatarskog stepeništa koje vodi do spoljne scene gledališta, postiže se vrhunac simboličkog dijaloga jedinstvenih prizora i pogleda sa Kosančićevog venca i na Kosančićev venac.\nSimbioza prirode i projektovanog zdanja\nOblikovanje zdanja Venca baštine planirano je sa ciljem da se objekti ni u kom smislu ne takmiče sa objektima koji formiraju postojeći prizor, već upravo suprotno – građevinski kompleks teži da istakne i sačuva sve kvalitete ambijenta.\nNa ovaj način, postignuti su ultimativni ciljevi kojima smo kao autori težili u projektovanju Venca baštine: nenarušeno saglasje građevine i njenog okruženja, jedinstvena estetika, kao i izrazita funkcionalnost novooblikovanog javnog prostora.\nAutorski tim Zabriskie studija:\nSaradnici / konsultanti:


Na drugoj strani tvrđave, pred publiku istupiće neponovljiva operska metal diva Tarja Turunen, čiji moćni vokal fanovi obožavaju još od vremena kada je pevala u kultnom nordijskom bendu Nightwish!\nŽestoki tenor 22-godišnjeg Džoša Kiske osvaja na prvo slušanje, a lakoća sa kojom peva i najzahtevnije deonice, izaziva nevericu i povlači poređenja sa živim rok božanstvom, frontmenom Led Zeppelina Robertom Plantom! U intervjuu ove godine, upitan da izdvoji svoje mlade muzičke favorite, Plant je rekao “Postoji bend u Detroitu koji se zove Greta Van Fleet. Oni su Led Zeppelin i imaju divnog mladog pevača“, a na opasku novinara da je neverovatno kako neko tako mlad može tako moćno da peva, Plant je šaljivo dodao - „Mrzim ga!” Pečat odobrenja, osim od Rogera Glovera, basiste benda Deep Purple, te čuvenog glumca Toma Henksa, dobili su i od muzičke ikone Eltona Johna, koji ih je lično pozvao i rekao „Ovo je najbolji rokenrol koji sam čuo u poslednjih 20 godina!“.\nTAGOVI: Exittribe2019festivalNovi SadPetrovaradinThe CureGreta Van FleetPhil AnselmoTarjaExit festivalExit festival 2019


Predsednik Vučić – Penzionerima na zimu po 20.000 dinara – IN info\nPredsednik Vučić – Penzionerima na zimu po 20.000 dinara\nPredsednik Republike Srbije Aleksandar Vučić najavio je da će država svim penzionerima isplatiti po 20.000 dinara u februaru a najkasnije u martu 2022. godine. Istakao je da neće biti potrebne posebne prijave za taj novac.\nPre toga penzije će biti povećane početkom sledeće godine preko pet odsto, kao i povećanje minimalca za koji je ideja da bude 35.012 dinara a očekuje da prosečna plata početkom sledeće godine bude 613 evra, napomenuo je Vučić.\nGovoreći o do sada najavljivanoj pomoći građanima, predsednik je najavio da će penzionerima od 20. do 22. septembra biti isplaćeno po 50 evra, a svi građani će sredinom novembra dobiti po 30 evra. Uoči praznika, između 13. i 15. decembra, svim punoletnim građanima biće isplaćeno još po 20 evra.\nsledećaSveti Ilija Gromovnik - Danas se nikako ne radi u polju da se ne bi navukao gnev svetitelja


Federalnoj upravi policije zvanično predat na korištenje prostor u zgradi Kantonalnog ministarstva unutrašnjih poslova BPK Goražde\nFederalnoj upravi policije danas je zvanično predat na korištenje prostor u zgradi Kantonalnog ministarstva unutrašnjih poslova BPK Goražde, koji će se ubuduće koristiti za provođenje istražnih radnji na dokumentovanju krivičnih djela u nadležnosti ove uprave.\nAngažman Federalne uprave policije na području našeg kantona i do sada je bio zastupljen u segmentu borbe protiv najozbiljnijih vidova kriminala, a davanjem prostorija stvorit će se pretpostavke za efikasniji i bolji rad.\nPrilikom primopredaje prostorija, riječi zahvalnosti na povjerenju premijerki BPK Goražde i ministru za unutrašnje poslove BPK Goražde, Aidi Obući i Erminu Mandži uputio je zamjenik direktora Federalne uprave policije Ensad Korman, ističući da će Federalna uprava u narednom periodu imati mogućnost da u punom kapacitetu doprinosi sigurnosti ovog kantona, na način da se svi oni koji je ugrožavaju nađu u rukama pravde.\n„Naš osnovni cilj je da se građani na cijelom prostoru FBiH osjećaju sigurno i da prepozanju ovu upravu policije kao nekoga ko je spreman da se bori u svom punom kapacitetu protiv različitih sigurnosnih prijetnji. Iako je Bosansko-podrinjski kanton mirno i sigurno područje, ono nije amnestirano od različitih vidova kriminala koji je infiltiran u sve segmente ovog društva, te je namjera Federalne uprave policije da intezivira aktivnosti iz svoje nadležnosti kako bi ovaj kanton i dalje bio siguran grad budućnosti i mogućnosti mladih ljudi sa Drine“-istakao je Korman.\nDodao je da je Federalna uprava policije prepoznala potrebu za fizičkim prisusutvom svojih istražitelja na području BPK Goražde, posebno iz razloga što je ovaj Kanton po svojoj geografskoj strukturi smješten blizu entitetskih granica, što u velikoj mjeri pogoduje za različite kriminalne aktivnosti pojedinaca i organizovanih kriminalnih grupa s područja oba entiteta, te da je od značaja da se sigurnosne mjere podignu na što veći nivo, jer je primarni cilj ove policijske agencije sigurnost svih građana. Na ovaj način će se intezivirati aktivnosti u borbi protiv kriminala na ovom području, a posebno će se usmjeriti na što efikasniji i sveobuhvatniji pristup problematici dokumentovanja i procesuiranja predmeta ratnih zločina, na temelju Državne strategije za rad na predmetima ratnih zločina.\nPored navedenog, jedan od prioriteta Federalne uprave policije je jačanje saradnje sa Ministarstvom unutrašnjih poslova Bosansko-podrinjskog kantona, koja je i do sada bila na zavidnom nivou, te s tim u vezi planirane su zajedničke aktivnosti u borbi protiv kriminala, u smislu eventualnog formiranja mješovitih timova u cilju provođenja zajedničkih koordiniranih istraga i operativno-taktičkih mjera i radnji, te druge aktivnosti za koje se ukaže potreba, istaknuto je ovom prilikom.\nPrema riječima premijerke BPK Goražde Aide Obuće, implementacijom Strategije predviđeni su mehanizmi koji će unaprijediti procesuiranje predmeta ratnih zločina u sudovima i tužilaštvima u BiH kroz odgovarajuću raspodjelu predmeta ratnih zločina između pravosuđa na nivou BiH i entiteta Brčko Distrikta BiH i kantona, te će se na taj način pravoshodno i obezbijediti efikasnije procesuiranje najsloženijih i najprioritetnijih predmeta ratnih zločina.\n„Činjenica je da su brojna odgovorna lica još uvijek slobodna i nekažnjena za počinjene ratne zločine, a što potkrijepljuje podatak da postoji veliki broj nerješenih predmeta, naročito kada je u pitanju ova regija. U cilju postizanja većeg stepena sigurnosti, smatramo da će Federalna uprava policije dio svojih ljudskih i materijalno-tehničkih resursa usmjeriti na borbu protiv kriminala na ovom području s akcentom na predmete ratnih zločina, jer sigurno okruženje je najvažnije za građane i drušvo u cjelini, bez kojeg se ne može ići prema ekonomskom i privrednom razvoju Kantona u kojem posluje više renomiranih preduzeća“-kazala je prilikom primopredaje premijerka BPK Goražde Aida Obuća.


Kad devojke zapevaju iz vika - PPmedia\nPosted on\t28 јула, 2018 4:14 pm by adminpp033\nNa 8. Saboru nadmetala se 23 pevačka para iz Nove Varoši, Čajetine, Arilja i Priboja, a pobedili Milomir Stamatović i Milutin Gujaničić.\nPosetioci zatečeni nastupom učesnika „Škole pevanja iz vika“, pa nisu štedeli aplauze.\nPesmom „Nema brata dok ne rodi majka“ Milomir Stamatović iz Bukovika i Milutin Gujaničić iz Nove Varoši pobedili su na Osmom velikom saboru tradicionalnog pevanja iz vika, održanom 27. jula u Domu kulture.\nZanemela dvorana polaznice škole pevanja iz vika (Foto D. Gagricic)\nDrugo mesto u najjačoj, muškoj konkurenciji (11 parova), osvojili su Miroljub Raketić i Dragan Milošević, a za treće mesto nagrađena su dva pevačka para: Radovan Janković – Milan Milošević i Aleksandar Petronijević – Ljubodrag Luković.\nOsmi sabor u organizaciji novovaroškog Društva za negovanje tradicionalnog pevanja iz vika, a pod pokroviteljstvom Ministarstva kulture i informisanja Republike Srbije i Opštine Nova Varoš, okupio je i čuvare tradicije iz okolnih opština Čajetine, Arilja, Priboja.\nPobednički parovi – Stamatović-Gujaničić, braća Ilić i Paunović-Milićević, foto D.Gagričić\nPrema oceni žirija, u konkurenciji ženskih pevačkih parova prvo mesto zauzele su Draga Milićević i Tomka Paunović ispred Petkane Jovanović i Dobrile Kovačević i Zdravke Savić i Vere Matijević.\nPonela ih pesma – Milojko i Stojan Udovičić iz Stubla na Zlatiboru, foto: D.Gagričić\nMeđu šest mešovitih (žensko-muških) parova prva nagrada pripala je Radovanu Jankoviću i Tomki Paunović, dok su drugo mesto zauzela dva para – Dragica Žunić i Dragan Milošević i brat i sestra Milomir Stamatović i Miljka Bralović, a treće mesto žiri je dodelio Dragici Žunić i Radenku Gordiću.\nU podmlatku pevača iѕ vika poredak je: braća Pavle i Ognjen Ilić, brat i sestra Strahinja i Sara Cvijetić i Marko i Miloš Nedić.\nU žiriju Sabora bili su dr Dimitrije Golemović i dr Sanja Radinović, etnomuzikolozi i profsori Fakulteta muzičke umetnosti u Beogradu i Miloljub Šaković, jedan od najpoznatijih izvođača pesama iz vika. Ocenjivali su, prema propozicijama, umešnost i lepotu pevanja, ali i ukupan utisak koji pevač ostavi na sceni (odevanje u narodnu nošnju, stav pri interpretaciji), ali i izvornost i izbor pesme sa starih narodnih sabora.\nStasava podmladak najmlađi pevači iz vika, foto: D.Gagričić\nNajuspešniji učesnici 8. Sabora nagrađeni su rukotvorinama – vezenim košuljama, čarapama, medaljama i pohvalama.Program su vodile Aleksandra Todorović i Anka Perišić, a Sabor je otvorio trubački orkestar Ivana Đenadića iz Akmačića.\nŠkola pevanja iz vika\nUčesnici „Škole pevanja iz vika“ iz Beograda, Gornjeg Milanovca, Novog Sada, Krive Reke i drugih mesta Srbije, došli su u Novu Varoš da uče na izvoru pesme, a svojim nastupom u Domu kulture – zadivili su publiku i pobrali aplauze. Pokazali su šta su, uz tandem etnomzikologa i lokalnih pevača instruktora, naučili za pet dana, ali i raskošan talenat i mali deo bogatog repertoara iz svojih sredina, etno-grupa i škola pevanja.\nOčarani dočekom domaćina, obećali su dolazak i iduće godine, kada Društvo za negovanje tradicionalnog pevanja iz vika, uz podršku Ministarstva kulture, nastavlja ovu važnu aktivnost.\nPohvale publici i organizatorima\n,,Retki su festivali koji neguju najstarije oblike pevanja, a imaju toliko posetilaca“, naglasio je, pored ostalog, predsednik žirija dr Dimitrije Golemović, uz pohvale organizatorima Sabora, ali i za otvaranje škole pevanja.\n,,Veliko je zadovoljstvo imati mlade među polaznicima. Oni su savladali osnove pevanja iz vika, uz spretnost u učenju. S druge strane, predavači su pokazali prilježnost pesmi. Dogodine će polaznici, siguran sam, pevati lepše i tačnije. Ovo mora postati tradicija, u školu treba uključiti i mlade pevače kraja…“\nPodsećajući da je žiri bio objektivan, ni po babu, ni po stričevima, Golemović je rekao da oni koje su scena i trema presekli ne treba da se obeshrabre, već da nastave sa negovanjem starinske pesme i nastupima na smotrama.\nIzvor: PP Media i GZS D. Gagričić\nОзнаке: Dom kulture Jovan Tomić Nova Varoš, pevači iz vika, pevanje iz vika na Zlataru, smeštaj na Zlataru, vesti nova varoš


Oslobođenje - MUP RS-a: David Dragičević vjerovatno pao sa mosta u rijeku, pronađene ukradene stvari\nMUP RS-a: David Dragičević vjerovatno pao sa mosta u rijeku, pronađene ukradene stvari\nDarko Ilić, načelnik Uprave za organizovani i teški kriminalitet MUP-a RS, rekao je da se ne može sa sigurnošću reći da li se radi o zadesnoj smrti ili ne\nDosadašnja istraga utvrdila je da je David Dragičević, mladić čije je tijelo pronađeno u Vrbasu tokom vikenda, najvjerovatnije pao sa mosta u rijeku Crkvenu, a obdukcija je utvdila da je uzrok smrti utapanje. Ovo je danas rečeno na konferenciji za medije organizovanoj u prostorijama Policijske uprave Banja Luka.\nŽeljko Karan, vještak sudske medicine Zavoda za sudsku medicinu Republike Srpske, rekao je da obdukcija ne može odgovoriti na pitanje da li je u pitanju nesreća, ubistvo ili samoubistvo, prenosi Anadolija.\nTuča ispred kafića\n"Prije obdukcije došli su članovi porodice njegove i urađena je formalna identifikacija neposrednim prepoznavanjem", rekao je Karan.\nIstakao je da su na tijelu zabilježene dvije vrste povreda - tupe mehaničke, odnosno hematomi, nastali prije smrti, a da ove povrede nisu smrtonosne. Druge povrede koje su uočene na obdukciji su postmortalne.\nPrema njegovim riječima, na odjeći nije bilo oštećenja, te je ona skinuta i predata policiji kao i sadržaj džepova, a uzeti su i uzorci krvi i urina u svrhu ispitivanja i uzorci za DNK analizu, ukoliko bude potrebna.\nDarko Ilić, načelnik Uprave za organizovani i teški kriminalitet MUP-a RS-a, rekao je da se ne može sa sigurnošću reći da li se radi o zadesnoj smrti ili ne.\n"U ovom momentu nema nijedne indicije da se radi o krivičnom djelu", kazao je Ilić.\nTijelo Davida Dragičevića pronađeno prije dva dana\nPrema njegovim riječima, predstavnici Uprave su se uključili u istragu u momentu pronalaska tijela kako bi se utvrdilo kako je došlo do smrtnog ishoda. Prema rezultatima istrage, Dragičević je oko 23.30 sati 17. marta boravio u kafe baru Meta u Banjoj Luci sa tri osobe sa kojima se fizički sukobio isred ovog kafića.\n"Radi se o manjem sukobu u kojem nije bilo posljedica po lica", kazao je Ilić.\nNakon toga, policija je utvrdila pravac kretanja Dragičevića, a nadzorne kamere snimile su ga u Ulici Velibora Janjetovića Janje u dva navrata gdje je iste noći izvršena i provalna krađa u jednoj kući. Prema prijavi vlasnika kuće, ukradeno je oko 200 KM, laptop, čakija, memorijski stik i ključevi kuće.\nPotraga za laptopom\n"Prilikom pronalaska tijela, kod istog su pronađeni predmeti iz provalne krađe", kazao je Ilić.\nŽeljko Spasojević, načelnik Policijske uprave Banja Luka, istakao je da je u toku potrage saslušano više desetina osoba od kojih su uzete izjave, izvršene su provjere svih informacija, pregled više lokacija u gradu, te videonadzora.\n"Sve vrijeme bili smo u kontaktu sa članovima porodice i oni su bili upoznati sa aktivnostima policije. U toku trajanja potrage bilo je informacija upitne vjerodostojnosti, koje su morale biti provjerene. Vjerujemo da su dostavljane u najboljoj namjeri, ali su imale kontra-efekat", kazao je Spasojević.\nPodsjećamo, policiji je 18. marta prijavljeno da se David Dragičević udaljio iz porodične kuće iz Ulice Franca Šuberta u Banjoj Luci, te da mu se nakon toga gubi svaki trag.\nOsim policije, u potragu za mladićem uključili su se i brojni građani koji su pretraživali lokacije za koje su postojale dojave da je viđen, a roditelji su nudili nagradu od 100.000 KM za informaciju o tome gdje se David nalazi.\nNakon što su u subotu Banjalučani uočili da Vrbas nosi tijelo muškarca, policijski službenici su, uz pomoć Vatrogasne brigade grada Banja Luka, tijelo izvukli na obalu na mjestu gdje se Crkvena ulijeva u Vrbas, a dežurni tužilac naložio je da se izvrši obdukcija, pri kojoj je potvrđeno da se radi o Davidu Dragičeviću.\nUprava za organizovani i teški kriminal rs\nTim tužilaca utvrđuje okolnosti smrti Davida Dragičevića\n18/04/2018 u 13:43 h\nLukač: MUP ne krije informacije o smrti Davida Dragičevića\n18/04/2018 u 8:03 h\n09/04/2018 u 14:26 h


Direktor CIA se nada obnavljanju rusko-američkih odnosa - Sputnjik Srbija\n11:49 05.01.2017 Preuzmite kraći link\nDirektor američke Centralne obaveštajne agencije (CIA) Džon Brenan izrazio je nadu u toplije odnose između Sjedinjenih Američkih Država i Rusije zarad globalne stabilnosti.\n„Zaista se nadam da će se u narednih nekoliko godina odnosi Moskve i Vašingtona poboljšati, jer je od presudnog značaja za globalnu stabilnost za SAD i Rusiju da imaju bolji odnos, i to u potpunosti podržavam“, rekao je Brenan u intervjuu za televiziju Pi-Bi-Es.\nPi-Bi-Es je objavio drugi deo intervjua nakon objavljivanja prvog dela u utorak. U prvom delu Brenan je napao Rusiju zbog navodne taktike „spržene zemlje“ u Siriji, što je dovelo do snažne reakcije ruskog Ministarstva odbrane.\nUprkos primedbama, drugi deo intervjua ukazuje da odlazeći šef CIA smatra da dve zemlje mogu da pronađu način da sarađuju, a dolazeća administracija Donalda Trampa verovatno predstavlja priliku za približavanje.\n„To ne znači da ne možemo da nađemo način da radimo zajedno. Mislim da je to veoma važno. I možda će sada, sa novom administracijom, biti prilike da se upravo to uradi. Iskreno se nadam da hoće“, rekao je Brenan.\nDirektor CIA je, međutim, ponovio tvrdnje američke obaveštajne službe da je Rusija koristila sajber-napade kako bi uticala na američke predsedničke izbore.\nAmeričke obaveštajne agencije bi trebalo u petak da podnesu Trampu izveštaje o optužbama. Tramp je ranije kritikovao ove tvrdnje, dok je osnivač „Vikiliksa“ Džulijan Asanž rekao da Rusija nema nikakve veze sa curenjem koje je kompromitovalo demokrate. Ruski zvaničnici nazvali su američke optužbe apsurdnim.\nodnosi, saradnja, CIA, Džon Brenan


Mišeljić: Nema govora o privatizaciji, u pitanju dokapitalizacija | Radio Trebinje\nDirektor preduzeća "Hidroelektrane na Trebišnjici" Gordan Mišeljić poručio je da nema govora o privatizaciji ovog preduzeća već se trenutno vrši dokapitalizacija emisijom novih akcija, jer je to najbolji način da se investira u izgradnju hidroelektrane "Dabar".\nMišeljić je podsjetio da su "Hidroelektrane na Trebišnjici" akcionarsko društvo u većinskom vlasništvu Republike Srpske koja posjeduje 80 odsto akcija ovog preduzeća, naglasivši da će tako i ostati.\nKako je pojasnio, pravo prvenstva kupovine novih akcija imaju već postojeći akcionari, a u procesu dokapitalizacije Vlada Srpske će, kroz "Elektroprivredu Republike Srpske" i fondove čiji je vlasnik, obezbijediti isti procenat učešća, odnosno dokupiće akcije, tako da će i dalje ostati vlasnik 80 odsto ovog preduzeća.\nMišeljić je naveo da će mali akcionari imati pravo da dokupe akcije i zadrže procenat svog učešća u kapitalu ovog preduzeća.\n"U ovaj proces se ulazi jer je ovo najbolje rješenje da investiramo novac u izgradnju nove hidroelektrane `Dabar`, gdje treba da obezbijedimo jedan dio vlasničkog učešća za kredit banke gdje treba da platimo osiguranje tog kredita", rekao je Mišeljić.\nOn je dodao da se na ovaj način obezbjeđuje novac za najveću investiciju u proteklih trideset godina, a holding neće biti opterećen nikakvim kamatama.\n"HE `Dabar` će nam donijeti novu vrijednost, na godišnjem nivou to će biti nekih 272 gigavat časova. Mi u nekom narednom periodu ostvarujemo jednu ogromnu materijalnu vrijednost kada ona bude na mreži. Ta električna energija će se prodavati na tržištu. To su ogromni novci", istakao je Mišeljić.\nPredsjednik "Sindikata Hidroelektrana na Trebišnjici" Miloš Ninković rekao je da je Sindikat upoznat sa procesom dokapitalizacije, te naglasio da se ne radi o izdaji i prodaji nacionalnog resursa, već o investiciji u nove objekte.\nDa je suprotno, Ninković je naveo da bi oni organizovali proteste, ali da ovako ova priča nema potrebe da se i dalje forsira i da su radnici mirni.\nNinković je istakao da su zaposleni u HET-u potpuno informisani i saglasni sa najavljenim procesom, te da je preduzeće stabilno i u fazi ulaganja u nove proizvodne kapacitete.\nUprava HET-a poručila je danas opozicionim političarima da teme za predizbornu kampanju traže na nekom drugom terenu, a ne da zarad naklonosti bošnjačkih glasova pokušavaju diskreditovati ovog energetskog giganta koji je duže od pola vijeka stub razvoja Hercegovine, ali i cijele Republike Srpske.\nMišeljić: Preduzeće nije privatizovano, nema razloga pozivati na proteste\nDirektor "Hidroelektrana na Trebišnjici" /HET/ Gordan Mišeljić rekao je da ne vidi razlog zbog kojeg Vukota Govedarica i Mirko Šarović pozivaju na proteste zbog navodne privatizacije preduzeća, zato što ono nije privatizovano, niti će se to desiti.\n"Pozivam ih da ne čine takve stvari jer sigurno na taj način neće dobiti političke poene, a možemo pitati Šarovića da li je u tom momentu on bio na vlasti kada je 20 odsto ovog preduzeća postalo privatno? Mislim da on nema kredibilitet da priča o ovome", rekao je Mišeljić novinarima.\n"Ovo nije stvar gdje to mogu da urade jer mi ne radimo i nemamo ideju da uradimo to na čemu oni uporno insistiraju. Kakva privatizacija? Mi vršimo dokapitalizaciju i ostavljamo isti procenat vlasništva Vlade Republike Srpske u vrijednosti od 80 odsto", rekao je Mišeljić.


Međunarodna zajednica ima strategiju za BiH - Klix.ba\nMinistar vanjskih poslova Slovačke Miroslav Lajčak izjavio je da je međunarodna zajednica svjesna ozbiljnosti situacije u BiH i da finalizira strategiju koja bi trebalo da bude predstavljena narednih dana.\nOn je istakao da će se veoma brzo vidjeti da je međunarodna zajednica odlučna da pokaže ono što joj je nedostajalo posljednjih nekoliko godina, a to su vizija, strategija i zajednički stav po pitanju BiH.\nLajčak je za Radio Slobodna Evropa ocijenio da je svima jasno da trenutna situacija u BiH zahtjeva aktivnost i inicijativu međunarodne zajednice, jer su domaći lideri pokazali da trenutno nemaju potencijal, kapacitet da riješe situaciju vlastitim snagama.\nOn je rekao da međunarodna zajednica ima ogromnu odgovornost prema BiH u vidu visokog predstavnika i da mora da igra tu ulogu koju je sama sebi propisala.\n"U zadnje tri godine međunarodna zajednica nije dovoljno dobro igrala tu ulogu i imamo posljedice", rekao je Lajčak, dodavši da međunarodna zajednica, u periodu kada se bavila Kosovom, nije željela da ulazi u probleme, drugim riječima da rješava probleme u BiH.\nNa pitanje da li bi rješenje problema možda bila smjena premijera Republike Srpske (RS) Milorada Dodika, Lajčak je rekao da je BiH, 14 godina nakon potpisivanja Dejtonskog sporazuma, prošla fazu u kojoj mogu da se smjenjuju ključne političke figure.\n"Treba da vodimo zemlju naprijed time da smanjimo ovo teško prisustvo međunarodne zajednice, jer jednog dana moramo doći do toga. A uklanjanjem ključnih političkih figura mi bismo izazvali teške političke potrese, kojima bismo zaustavili normalizaciju političkog života i političkog sistema", rekao je Lajčak, koji je i bivši visoki predstavnik u BiH.\nOn je dodao da je BiH u fazi kada je podnijela aplikaciju za NATO, kada planira da podnese aplikaciju za EU i kada ima ogromne šanse da postane članica Savjeta bezbjednosti UN, što, kako je rekao, nikako ne ide sa nekim administrativnim odlukama da se ukidaju ključni politički faktori.\n"Ili je BiH ozbiljna zemlja, koja ima svoje probleme, ali jeste zemlja, ili je protektorat, ali onda hajde da zaboravimo na članstvo u Savjetu bezbjednosti, hajde da zaboravimo na evropske integracije i NATO, i onda hajde da tretiramo BiH kao protektorat. Ja to nikad nisam htio. Ja sam uvijek htio da tretiram BiH kao zemlju, da rješavamo njene probleme tako da je guramo unaprijed, a ne da idemo unazad", istakao je Lajčak.\nGovoreći o odnosu Srbije prema BiH, Lajčak je rekao da je cijeni stav Srbije, čiji su predsjednik Boris Tadić i ministar spoljnih poslova Vuk Jeremić javno i jasno više puta rekli da podržavaju teritorijalnu cjelovitost i integritet BiH, za šta, kako je naveo, zna da iskreno misle.


Novembar 2012: Održan XIV naučni skup „Kulturno-istorijska baština juga Srbije“ – Institut za savremenu istoriju\nODRŽAN XIV NAUČNI SKUP „KULTURNO-ISTORIJSKA BAŠTINA JUGA SRBIJE“\nU organizaciji Instituta za savremenu istoriju i Narodnog muzeja iz Leskovca, a uz podršku Centra za promociju nauke Republike Srbije u Leskovcu je 23–24. septembra održan 14. bijenalni naučni skup „Kulturno-istorijska baština juga Srbije“.\nTeme ovogodišnjeg skupa su bile:\n– Prvi balkanski rat i jug Srbije – 100 godina posle\n– značaj proučavanja lokalne istoriografije – primer Sergija Dimitrijevića\n– nematerijalno kulturno nasleđe juga Srbije.\nOd predviđenih 26 radove je izložilo 19 učesnika. Specijalni gost je bio Benoa Po, kadet prestižne francuske vojne akademije Sen Sir, potomak francuskog generala Poa, koji je bio u vojnoj misiji u Srbiji i Rusiji 1915. godine.\nU okviru naučnog skupa otvorena je izložba „Junaštvom u slavu – srpski vojnik u Prvom balkanskom ratu 1912–1913“, poklon Službenog glasnika.